text:
Beint áðrenn kl. 21 í gjárskvøldið fór Sjúraberg avstað fyri seinastu ferð. Nógv fólk vóru á kajuni og søgdu farvæl og var tað sera rørandi at síggja hetta vakra skip fara sín síðsta túr, vegna fiskivinnunýskipanini hjá Aksel V. Johannesen, Høgni Hoydal og Poul Michelsen. Nú hava so 25 familjur mist sítt livibreyð og vónandi Les meira…
Fiskaklettur og Mamy landa til N.F.C.S. ídag
Fiskaklettur hevur fiska norðan fyri Føroyar og komu á Klaksvík kl. 08:00 í morgun. Teir hava 37.480 pund, tað mesta er hýsa og Toskur, 14.000 pund hýsa og 13.524 pund toskur. Teir byrjaði túr tann 20 juli og veiðan varð boðin út á Fiskimarkanðinum Føroya. Mamy hevði 432 pund og var tað við snellu og Les meira…
Viðmerkingar til kjakið um søluna av Sjúrðarbergi
Nevndin í JFK tók herfyri ta avgerð at selja Sjúrðarberg. Skipið hevur mongu seinastu árini verið annað skipið hjá samtakinum, sum hevur fiskað kvotuna í Barentshavinum. Eftir at sølan varð almannakunngjørd, hevur ávísur almennur áhugi verið um orsøkina til at skipið varð selt, tí hesar viðmerkingar. Tá málið var fyri á nevndarfundi, varð kjakast um Les meira…
Samgongan beinir fyri føroyskum familjum og ætlanini um einar grønar Føroyar
Samgongan hevur samtykt vinar- og kenningarkvotur, har tikið verður frá einum parti av landinum og luta út aftur til vinir- og kenningar í einum øðrum parti av landinum. Í besta Stalin stíli. Sloganið var, at teir, ið høvdu kvotur, høvdu nóg mikið, meðan økini í landinum, ið seldu kvoturnar (!) fyri tíggjutals milliónir av krónum, Les meira…
Klakkur fullfermdur inn eftir vágni kl. 07.20 í morgun
Kl. 07:20 í morgun kom Klakkur inn eftir vágni við fullum skipið. Teir hava verið í Eystur Grønlandi og fóru teir avstað tann 5 juni og byrjaði at sigla heim tann 21. juli. Skiparar hendan túrin vóru Líggjas og Bethuel Johannesen. Túrurin vardi sostatt góðar sjey vikur. Vit ynskja skipara og manning vælkomin heim. SáH Les meira…
Fýra smábátar avreiddu til N.F.C.S. ígjár
Tað blivu til góð 3000 pund. Bátarnir vóru Fremad, Høgabrúgv, Maria og Neshamar. Tað mesta var toskur og hýsa og varð fiskurin boðin út á Fiskamarknaðinum Føroya. Fremad fiskaði við línu og hinir fiskaðu við snellu. SáH
Stjørnan og Polarhav landa gullaks til Kósina ídag
Stjørnan og Polarhav landa júst nú á Kósini. Teir hava 191 tons av gulllaksi og var veiðan boðin út á Fiskamarknaður Føroyar. Teir byrjaðu veiðuna tann 11. juli, Stjørnan hevði 85,5 tons og Polarhava 105.5 tons. Partrola var eystanfyri Føroyar. Tað er Tavan í Leirvík, ið keypir lastina. SáH
Fiskaklettur landar til NFCS í Klaksvík
Fiskaklettur landar í morgun til N.F.C.S. Teir hava 43.550 pund. Teir byrjaði fiskiskapin tann 11. juli og tað mesta er toskur, havtaska og tunga. Fiskaklettur hevur roynt á landleiðini. Veiðan varð boðin út á Fiskimarknaðinum Føroya. Sum sagt, so hevið Fiskaklettur 43.550 pund. Kelda: fmf SáH
Fløskumóttøkan hjá Rúsuni virkar sera væl
Fyri einum mánaðinum síðani bleiv gamla fløskumóttøkan skift út í Klaksvík og Rúsan fekk tvær nýggjar automatir, sum virka stak væl, nú teir hava verið í drift í ein mánað. Jónfríð Eyðunsson og Paul Kjartan Matras lótu sera væl at, tá ið News og Norðoya Portalurin var og vitjaði tey ígjár. Hin fløskuautomatin stoppaði í Les meira…
Jaspis rent á land
Partrolarin Jaspis hevur rent á land sunnanfyri vitan við Syradali á Kalsoynni. Tað hendi umleið klokkan tvey í nátt, men ongin fólkaskaði hendi og alt veit væl við. Jaspis var á veg til fiskiskap. Smb. Útvarpinum kl. 10.00, so hevur skipið ikki fingið skaða og roynt verður at toga Jaspis av aftur á miðdegi, tá Les meira…


c: text/html

text:
[This text is not available in English] OPEN MIC/OPEN STAGE, GESTUR ÓLAVUR Á VÁLI MONKEYRAT & THE HENTZE HORNS
[This text is not available in English]
Mikudagin 17. januar verður aftur Open Stage/Open Mic í Reinsarínum. Serligur gestur hetta kvøldið er Ólavur á Váli. Eftir hansara framførslu er pallurin opin, og møguleiki er hjá fólki, ið hava okkurt at framføra at gera tað.
Ólavur gav fløguna “Her og Nú” út, sum varð væl móttikin, í síðsta summar. Ólavur hevur hóast sín unga aldur spælt nógvar konsertir.
Tiltakið er fyri øll tey, ið vilja sleppa at frambera fyri øðrum. Hetta er fyri eitt nú sangskrivarar, yrkjarar, søgu sigarar og skemtarar til at framføra egið tilfar, nýtt eins væl og gamalt. Tiltakið er ætlað at vera ein kreativur verkstaður, har høvi er til at royna nýggj hugskot í einum umhvørvi saman við samhugaðum listafólki.
Skráin er hendan:
19:30 – Tilmelding 20:00 – 20:30: Ólavur á Váli 20:30 – 20:45: MonkeyRat Duo 20:45 – 22:00: Open Stage/Open Mic
Tiltakið er ókeypis og øll eru vælkomin, eisini tey, ið bara vilja lurta og hyggja.

robotstxt: allowed

filter: keep


text:
Arbeiðsmarknaðarkanningin 2009 varð gjørd í november mánaða, nærri sagt í viku 47. Spurd vóru 1.017 fólk. Kanningin vísur m.a. at 76 prosent av av fólkinum millum 15 og 74 ár eru virkin á arbeiðsmarknaðinum, tvs. arbeiða í størri ella minni mun. Av hesum arbeiddu 34 prosent minni enn 35 tímar um vikuna meðan 64 prosent arbeiddu fulla tíð ella meir. Minsta arbeiðsluttøkan var millum 60–74 ára gomlu harav 58 prosent vórðu í arbeiði. Størsta arbeiðsluttøkan var smb. kanningini millu tey 40–49 ára gomlu harav 91 prosent vórðu í arbeiði.
Arbeiðsmarknaðarkanningin 2009 er tann fimta í røðini. Hin fyrsta var gjørd í november 2005.
Tær fyrstu fýra kanningarnar vóru á ein hátt, gjørdar á sama hátt sum veljarakanningar. Tað vil siga at ringt var til eitt ávist tal av tilvildarliga valdum telefonnumrum har so biðið var um at tosa við tað fólki í húsinum, í aldrinum 15 til 74 ár ið seinast hevði havt føðingardag. Veikleikin við hesum spurnarháttið var at hann rakti so skeivt í aldursbólkum. Tað víst seg at lutfalsliga nógvar samrøður vóru gjørdar við fólk í eldru aldursbólkunum og at konufólk somuleiðis vóru yvirboðað. Mett var, at hetta skeiva aldursbýti og kynsbýti gjørdi, at úrslitini av kanningini ikki vóru nógv álítandi.
Hagstovan avgjørdi tí síðsta ár, at broyta kanningina soleiðis at ringt verður til tilvildarliga vald navngivin fólk í aldrinum 15 til 74 ár.
Vald vóru tólvhundrað tilvildarliga fólk í aldrinum 15–74 ár. Fólkini eru útvald millum tey 34.675 fólkini í hesum aldursbólki ið smb. Landsfólkayvirlitinum búðu í Føroyum 5. november 2009.
Úrvalið er gjørt við einum True Random generatorið, ið valdi tólvhundrað ymisk tøl burtur úr talrekkjuni 1 til 34.675. Tilvildarligari verður tað ikki. Av hesum 1.200 fólkunum fekk Gallup, ið gerð spurnarkanningina, fatur á 1.017.
Kannigin rakti lutfallsliga væl fólk í øllum aldri og eftir kynið í málbólkinum. Mett verður at kanningin við hesum er meira eftirfarandi enn undanfarnu kanningarnar.
Kanningin er gjørd eftir altjóða leistinum um tilknýti íbúgva til arbeiðsmarknaðin frá Altjóða Arbeiðarafelagskapinum (ILO). Kanningin verður gjørd í nógvum londum, m.a. í norðurlondum og ES-londunum. Kanningin gevur okkum besta grundarlagið fyri samanberingin við arbeiðsmarknaðin í øðrum londum. Í Danmark er hendan kanning gjørd síðan 1984.
Kanningin verður gjørd við heimild í løgtingslóg nr. 33 frá 7. mai 1991 um Hagstovu_Føroya. Tøl frá arbeiðsfjøldarkanningunum kunnu síggjast í hagtalsgrunninum


text:
Maersk Line kom út úr triðja ársfjórðingi við einum rakstrarúrsliti eftir skatt upp á 220 mió. dollarar í mun til eitt undirskot upp á 116 mió. dollarar sama tíðarskeið í fjør. Úrslitið liggur tó undir teimum uml. 280 mió. dollarunum, sum greinararnir væntaðu.
Umsetningurin í Maersk Line hækkaði úr 5,36 mia. dollarum í 3. ársfjórðingi í 2016 til 6,13 mia. dollarar í ár.
Telduálopið í summar hevur kostað farmanøgdir. Talan hevur verið um eitt fall upp á 2,5 pst. í mun til 3. ársfjórðing í 2016, upplýsir reiðaríið.
Hetta sæst eisini á eindarútreiðslunum, sum hækkaðu við 7,3 pst. til 2,135 USD/FFE í mun til somu tíð í fjør
Flutningsgjøldini hækkaðu 20 pst. á Eystur-Vestur rutunum, meðan tey hækkaðu við 14 pst. á Norður-Suður rutunum.
Maersk Line lækkar vónirnar til úrslitið fyri alt árið til at verða "umleið 1 mia. dollarar" ístaðin fyri "yvir 1 mia. dollarar" í mun til eitt undirskot í 2016 upp á 384 mió. dollarar.
Broytingin stavar lutvíst frá telduálopinum, lutvíst frá hægru útreiðslunum til brennievni, skrivar reiðaríið.
Kelda: A.P. Møller-Mærsk


text:
Sjótryggingarfelag letur upp skrivstovu í Hollandi eftir Brexit
Avgerðin hjá Bretlandi um at fara úr ES fær nú eitt stórt sjótryggingarfelag at lata upp skrivstovu í Hollandi. UK P&I Club boðar frá, at hollendska deildin verður latin upp til tess at sleppa undan, at kundarnir hjá felagnum fáa ampa av, at Bretland fer burturúr evropeiska samstarvinum.
Nevndin í felagnum tók avgerðina um hetta á fundi í oktober. Hvar og nær skrivstovan letur upp, verður kunngjørt seinni, sigur UK P&I Club í eini fráboðan.
Sokallaða Brexit-fólkaatkvøðan, ið endaði við, at ein meiriluti av bretum atkvøddi fyri at fara úr ES, varð hildin í juni 2016. ES og Bretland saamráðast nú um treytirnar fyri bretska exit-inum, sum sambært ætlanini kemur í gildi 29. mars 2019.
Tað er framvegis ógvuliga ógreitt, hvørja atgongd Bretland fer at fáa til evropeiska marknaðin aftaná. Tí eru fleiri feløg, herundir fleiri bankar, farnir at hyggja at møguleikunum at flyta skrivstovur sínar úr London til aðrar evropeiskar býir sum París og Frankfurt.
UK P&I Club leggur tó dent á, at kundarnir varðveita sambond síni í Onglandi og Grikkalandi, um skip teirra í løtuni eru tryggjað í øðrum av teimum báðum londunum.
Kelda: shippingwatch.dk


text:
25. december 2014
Felagstúrur 2 dag
Sum siður er skipar felagið fyri felagstúri 2 dag, vegna tað at húsið er upptikið hendan dagin byrjar túrurin frá Reiðhøllini kl 11. Altso ikki undir Kleynisvarða sum vanligt er, men frá høllini. Tá vit koma aftur frá túri, verður borðreitt við ræstari súpan inni í Reiðhøllini !
Takk fyri gott arbeiði ítróttini at frama Hjalmar
Sjálva Jólaaftansmorgun vóru umboð fyri Ríðisamband Føroya og Føroya Ríðingarfelag á gátt hjá Hjalmari Petersen og konuni Majbritt, í stásiligu
24. december 2014
21. november 2014
Rennikapping og høllin partvíst stongd hetta vikuskiftð !
Tað verður rennikapping í Flatnahaga og úti í Havnardali í morgin frá kl 13. Tey koma at renna primert á gøtunum vit nýta til ríðing, so neyðugt er at vísa varsemi um ein ætlar sær túr í morgin !
Í Reiðhøllini verður skeið, so høllin er stongd millum 10 og 17 leygar og sunnudag.
19. november 2014
Samtykt um skeiðvirksemi o.a. í Reiðhøllini
Seinasta vikuskiftið var ríðiskeið í Reiðhøllini og komandi vikuskiftið verður aftur skeiðvirkseimi í høllini.
Nevndin í Føroya Ríðingarfelag heur annars eina samtykt, ið sigur
9. oktober 2014
Ríðisambandið nýggjan formann
Á aðalfundi í ríðisambandinum herfyri, boðaði formaðurin Hjalmar Petersen frá, at hann ikki tók við afturvalið.
Tí skuldi nýggjur formaður veljast og Ríðisambandið hevur nú skipað seg við Brandi í Dali sum nýggjum formanni.
Brandur í Dali umboðar Føroya Ríðingarfelag í Ríðisambandinum og formaðurin er samstundis stjórnarlimur í ÍSF.
Ríðisambandið er sersamband undir ÍSF, og endamálið er at fremja ríðing sum ítrótt.
Nýggja nevndin í Ríðisambandinum sær soleiðis út:
Formaður, Brandur í Dali - Føroya Ríðingarfelag
Næstformaður, Zacharias R. Jacobsen - Vága Ríðingarfelag
Nevndarlimur, David Nordendal - Føroyskt Íslandsrossafelag
Ríðisambandið er sersamband undir ÍSF, og endamálið er at fremja ríðing sum ítrótt.
Nýggja nevndin í Ríðisambandinum sær soleiðis út:
Formaður, Brandur í Dali - Føroya Ríðingarfelag
Næstformaður, Zacharias R. Jacobsen - Vága Ríðingarfelag
Nevndarlimur, David Nordendal - Føroyskt Íslandsrossafelag
Lagt út av Føroya Ríðingarfelag Tórshavn 0 viðmerkingar
8. oktober 2014
Ríðiskeið á skrá í Reiðhøllini
Ríðiskeið á skrá í Reiðhøllini, Óluva á Lofti skipar fyri !Skeiði verður 15-16 nov og verður eitt sindur annaðleiðis enn vit eru von við.
7. oktober 2014
4. oktober 2014
7. september 2014
Jonita og Flykra vunnu FM
Árliga heystkappríðingin hjá Føroya Ríðingarfelag var leygardagin. Hendan kappingin er seinasta kappríðingin á árinum og samstundis dagurin har seinastu FM vinnaranir vera funnir.
Í ár var serliga spenningur í Tvíspor ung, har Brá við Ragnheiður Ólafsdóttir á baki undan leygardegnum var á odda við minst møguligum muni, frammanfyri Sinu og Pegasus.
Hesi trý dystaðust eisini hvør móti øðrum leygardagin. Brá vann tó greitt og lat ongan iva vera um, at hon hevði uppinborið FM heitið, Brá og Ragnheiður fingu eisini bestu tíð av øllum á breytini hendan dagin.
Tvíspor fyrsta flokk vann Vør við Fríðbjarta Reinert á baki, hetta var tó akkurát ikki nóg gott til at vinna FM. Føroyameistaraheitið fór hesuferð vestur í Vágoynna, tað gjørdist ryssan Flykra við ungu Jonitu á Plógv á baki í vunnu FM.
Hini ið vunnu FM vóru í Skeið Gylling við Regin Johannesen og Trav Máni við Knút Lútzen á baki. Hesi vunnu eisini á Heystkappríðingini.
Øll úrslit frá kappingini kunna síggjast á hesari leinkju:
30. august 2014
Nógv ross við á Heystkappríðingini
Hetta er helst størsta luttakaratalið í hesari øldini og er tað sjálvsagt nakað sum fyrireikaranir úr Føroya Ríðingarfelag fegnast um. Felagið hevur í einari roynd at økja um áhugan fyri ítróttini tikið nýggjar ríðigreinar við, og hevur hetta givið góð úrslit, fyri nøkrum árum síðani var byrjað við greinini Skeið og í ár er so eisini greinin Tølt við.
Spenningur er eisini í nøkrum greinum, í Tvíspor ung eru heili trý ross ið hava møguleika at vinna FM.
Brá er á odda, men Sina og Pegasus eru beint í hølini á henni og hava tey øll møguleika at vinna FM
Hjá teimum vaksnu er Flykra á odda við 20 stigum og Vør er tann sum er nærmast henni við 16 stigum.
Kappast verður í hesum greinum. Tølt, Skeið, Trav, Tvíspor ung og Tvíspor vaksin.
28. august 2014
Paringin til Heystkappríðingina
Trýst á her fyri at síggja paringina til heystkappríðingina !
21. august 2014
17. august 2014
Ragnheiður og Brá skjótast á flúgvarabedingini
Ragnheiður Ólafsdóttir á ryssuni Brá hjá Grækaris Joensen
Hinar flokkarnar vunnu hesi,
Tvíspor ll flokkur Laila Christiansen á Urd.
Trav, Knút Lútzen á Mána,
Skeið, Regin Johannesen á Gylling
Tølt, Henge Davidsen á Teistu.
16. august 2014
Heystkappríðing í Vágum 2014
Kappríðing hjá Vága Ríðingarfelag á Flúgvarabedingini í dag kl 15 !
Paringin sæst á leinkju niðanfyri.
p.s. Sum vant verður felagstúrur aftaná kappríðingina har vesturi
15. august 2014
Nýggjar karmar til frítíðarskúlan
Føroya Ríðingarfelag og Tórshavnar Kommuna, hava í dag undirskrivað nýggjan fýra ára sáttmála um nýggjar og betri karmar fyri frítíðarskúlan ið er á økinum hjá Føroya Ríðingarfelag úti í Havnardali.
Hesin sáttmáli ber í sær, at frítíðarskúlin komandi fýra árini, fær loyvi at seta upp fyribils hølir, sum vil geva teimum munandi betri karmar enn teir verandi. Hetta er galdandi fyri bæði starvsfólk og sjálvsagt eisini fyri børnini.
Frítíðarskúlin hevur higartil brúkt felagshúsini hjá Føroya Ríðingarfelag, men sum partur av nýggju avtaluni, fær felagið nú aftur, fullan ræðisrætt á húsinum um kvøldarnar og í vikuskiftinum.
Umboðini fyri kommuna og Føroya Ríðingarfelag siga seg gleðast um nýggju avtaluna, ið vónandi gevur báðum partunum stórar fyrimunir í mun til verandi avtalu.
30. juli 2014
Sjúrður stóri sigursharrin
Ólavsøkukappríðingin var sum siður er ólavsøkudag. Hesa ferð luttóku 25 ross og vóru heilt fitt av fólki og hugdi at kappríðingini.
Tað hendi tað heilt serliga í ár, at tað var sami eigari, ið átti vinnararossini í Tvíspor l flokkur og Tvíspor ll flokkur. Tað vóru ross hjá Sjúrða Samuelsen í vunnu báðar flokkarnar. Hetta er helst fyrstu ferð at hetta er hent í longu søguni hjá kappríðing her á landi.
Talan var um ryssuna Urd ið vann ll fllokk við Lailu Christiansen á baki og ryssuna Vør ið vann l
flokk við Annfini Reinert á baki. Á myndini síggja vit frá vinstru Urd og Lailu, síðani Sjúrð og longst til høgru eru Vør og Annfinn.
Hinar flokkarnar vunnu hesi, Skeið, Regin Johannesen á Gylling. Trav Anna Maria Holm Nolsøe á Mána og Tvíspor ung Oskar í Haraldstovu á Markus.
Svenning silvurmerki hjá ÍSF
Tað var sannur hátíðarrómur á ríðibreytini í gjár. ÍSF hevði avgjørt at lata Svenning Reinert silvurmerkið hjá ÍSF, sjálvur ÍSF forsetin Petur Elias Petersen var komin at handa merkið. Hann segði nøkur orð har hann m.a.gav Svenning heiður fyri sítt langa tíðarskeið innan kappríðing.
Kappingin í dag var 65 ára hald hjá Svenningi í hesi ítrótt, hetta man uttan iva vera met í føroyskum ítróttarhøpi.
Svenning er fyrsti reiðmaður í Føroyum ið vinnur hendan heiður.
Felagið ynskir Svenningi hjartaliga til lukku við silvurmerkinum !
26. juli 2014
Kappríðing á ólavsøku í nærum 100 ár !
Fyrsta kappríðing í Føroyum var á ólavsøku í 1921. Soljóðandi lýsing var í Dimmalætting 20/7-1921.
"Ætlanin er, um nóg nógvir melda seg, at fáa í lag eina kappríðing á ólavsøku. Teir ið hava hug at vera við, kunna venda sær til ein av okkum undirteknaðu seinast týsdagin 26. Juli. Edvard Samuelsen, Gustav A. Reinert, Kjartan Mohr."
16 mans vóru við og kappríðingin var uppi á Sundsvegnum, vinnarin hesa søguligu kappríðing var Edvard í Horni.
Kappast var í nøkur ár á Sundsvegnum, men í 1928 flutti menn kappingina út á Velbastaðvegin. Samstundis var teinurin øktir frá 300 mtr. ið vóru á Sundsvegnum til 500 mtr. Hetta er enn teinurin ið riðin verður á ólavsøku. Hesu fyrstu árini, datt okkurt ár burturímillum har eingin kapping var, men síðani 1936 hevur kappríðing verið á hvørjari ólavsøku.
Sum sæst á myndini vóru heilt nógv fólk til kappríðing hesi árini, myndin er tikin í 1957 á Velbastaðvegnum. Tað er Vilhjálmur Patursson á hestinum Fúsa, ið eisini vann kappingina hetta árið.
Føroya Ríðingarfelag var stovnað í 1943 og var endamálið millum annað at fyriskipað hesar kappríðingar. Felagið gjørdi í 1970 stásiliga nýggja ríðibreyt uppi í Marknagili, nú skuldi ikki longur ríðast á alfaravegi men á breyt ið var gjørd til endamálið. Fyrsta ólavsøkukappríðingin í Marknagil var í 1971 og hevur hon verið har hvørt ár síðani tá.
Ólavsøkuskrúðgongan byrjaði í 1941, tað vóru reiðfólk ið skipaðu fyri, og hetta árið gingu skotskir sekkjapípublásarar á odda. Skrúðgongan fór frá Vaglinum út á Velbastaðvegin har riðið var kapp.
Seinni bleiv hetta afturvendani tiltak har øll ítróttarfólk luttaka og hetta fer nú fram ólavsøkuaftan tá ólavsøkan verður sett.
Kappríðingin hjá Føroya Ríðingarfelag er ólavsøkudag kl. 14, og eru tað nógv sum hava tað sum fastan tátt, at fara niðan í Marknagil til hetta søguliga tiltak.
25. juli 2014
Áheitan til tey sum fara á skrúðgongu
ÁHEITAN TIL LIMIR OKKARA, IÐ LUTTAKA Í ÓLAVSØKUSKRÚÐGONGUNI
Ólavsøkan er fyri framman, eftir veðrinum í dag at døma, kundi hon fyri tað væl verið byrjað...
Eingin ólavsøka uttan skrúðgongu, ólavsøkan er ikki rættiliga byrjað, fyrr enn tú hoyrir og sær ross á vaglinum. Tað er kanska heldur ikki so løgið, tað vóru rossafólk ið løgdu lunnar undir skrúðgonguni. Hetta hevur síðani vundið uppá seg, og er nú á døgum eitt tiltak ið savnar fleiri túsind fólk á vaglinum og eisini verður sent beinleiðis í kringvarpinum.
Tíðin er tó broytt nógv síðani okkara undangongumenn byrjaði skrúðgonguna. Tá var "havnin ein lítil bygd" sum ein sangari á Velbastað syngur. Havnin er voksin útum táverandi bøgarðanar, men enn eiga rossini heiðurspláss fremst og aftast í skrúðgonguni. Hetta fer vónanadi eisini at halda áfram á henda hátt í nógv ár !
Vit hava tó fingið eina áheitan frá býráðnum, um hvussu vit kunna avmarkað tað sum rossini lata liggja eftir sær niðri í býnum, og til og frá beiti.
Tað sum vit vilja heita á fólk, er um tey kunna lata rossini ið skula luttaka í skrúðgonguni, standa í fjósið ella einari girðing frá kvøldinum fyri, og harvið kanska heldur tømt tað grøna græsið har, heldur enn í havnargøtum !
Við vón um eina góða og gevandi ólavsøku.
Nevndin í Føroya Ríðingarfelag
Paringin til ólavsøku er nú tøk !
22. juli 2014
Svenning Reinert riðið kapp í 65 ár
Hetta árið gjørdist Svenning nr. 2 í sínum flokki, hann reið á hestinum Ørvaodd sum farbróðurin Tummas átti. Árið eftir skuldi teir báðir aftur royna seg á ólavsøka, men tá bleiv Ørvaoddur ákoyrdir av einum lastbili sjálva ólavsøkuaftan. Hesturin kom livandi frá óhappinum, men kundi sjálvsagt ikki renna kapp dagin eftir. Svenning gjørdi tó ikki mætari enn at lána ein hest frá Hera Jensen, hesturin var óskøddir, men skjótt var gjørt av, hann fekk skógvar undir og klárt var. Hesturin ið nevndist Sjeik rann so mikið væl, at hann bar Svenning á mál til eina fyrstu virðisløn. Hetta í einari minniligari kapping sum nógvar søgur eru fortaldar um seinni.
Nú var so fyrsta, fyrsta virðislønin hjá Svenningi komin undir land, síðani tá eru tó nógvar komnar afturat í skjáttuna hjá stillføra manninum úr Norðadali.
Svenning sigur at tað eru bert tvær ólavsøkukappríðingar, ið eru dotnar burturímillum hjá honum øll hesu árini, tey árini hevur hann verið til skips. Men hann hann hevur tó luttikið í kappríðing á hvørjum árið.
Spurdir um hvussu ofta hann hevur verið á baki til kappríðing, sigur Svenning at tað man liggja um einar 200 kappingar. Hann sigur víðari, at sjálvt um kappríðing verður mettur sum ein harður ítróttur, hevur hann ongantíð verið í nakrari vandastøðu og vil hann viðmæla øllum ið hava møguleika til tess at royna hetta.
Vit spyrja sjálvandi eisini Svenning hvussu leingi hann ætlar at halda áfram at ríða kapp, Svenning er skjótur at svara, at hann veit at einaferð má hann leggja árarnar inn. Men enn tekur hann so eina kapping at gangin og at so leingi heilsan og hugurin er har, ætlar hann at halda áfram.
Ólavsøkuaftan í ár verður eisini serlig fyri Svenning Reinert, hann hevur fingið heiðurin at ríða fremst í ólavsøkuskrúðgonguni. Føroymeistarin í tvíspor árið fyri, hevur vanliga tann heiður at bera flaggið, men Zacharis R. Jakobsen hevur sjálvboðið latið flaggið til Svenning, hetta fyri at kunna hátíðarhalda hendan merkisdag við 65 árum í kappríðing.
Svenning fer til skrúðgonguna við sínari egnu ryssu, hon eitur Brynja, er 19 ár og gult blandingsross. Hetta er sama rossið sum Svenning fer at ríða kapp við ólavsøkudag.
20. juli 2014
23. juni 2014
Vinningar Djóradagar
Vinningar á atgongumerkum til Djóradagar var trekt í seinastu viku !
Tey hepnu vinnartølini vóru hesi:
Tey hepnu vinnartølini vóru hesi:
Krov no:654 - Gás 324
Tey ið eiga hesi nummur kunna venda sær til tlf. 511618
Takk fyri øll tit í vitjaðu ella á annan hátt stðula tiltakinum
Takk fyri øll tit í vitjaðu ella á annan hátt stðula tiltakinum
19. juni 2014
15. juni 2014
Kappríðing við Leynavatn
Kappríðingin á Leynavatni hevur verið fyriskipað av okkum, uttan steðg síðani byrjan í 1970. Fyrstu árini var hetta at sammeta við ólavsøku fyri reiðfólk og onnur. Sera nógv fólk vóru til kappingina og stóðu bilar langt oman móti Leynum, og langt oman í Kollfjarðadal.
Seinastu árini hevur ríðingin tó broytt mynstur og fólk eru ikki longur so gramm at melda seg til kappingar, hetta sjálvt um rossatalið í Føroyum ongantíð hevur verið hægri, minkar enn við huginum til kappingar, hetta er galdandi bæði hjá okkum og øðrum feløgum.
Vit í nevndini hava tó sjálvsagt avgjørt, at siðbundnu kappingarnar skulu halda áfram. Men vit hava brúk fyri hjálp og stuðul um tað framhaldandi skal vera stuttligt at skipa fyri og vera við til kappingar.
Tí heita vit á øll reiðfólk ið hava ross sum er før fyri at luttaka at koma við til kappingina á Leynavatni, bara við tykkara hjálp kann kappríðingin aftur gerast líka stuttlig sum fyrr !
21. maj 2014
Skrá fyri djóradagarnar 2014
Kostnaður at koma inn á økið er ókeypis fyri børn !!
Vaksin kosta einans kr. 50,- (16 ár og upp)
At síggja djór, framsýningar o.a. er ókeypis.
Hoppiborgir, ponyríðing o.a. kostar kr. 20,- pr ferð.
Lagt út av Hans Pauli 4 viðmerkingar
Djóradagar
Djóradagarnir verða aftur nú í vikuskiftinum 24 og 25 mai. Hetta árliga tiltakið er sera væl dámt og fólk koma langvegis frá til dagarnar.
Myndir frá djóradøgum í 2013
Skráin kemur seinni.
Myndir frá djóradøgum í 2013
Skráin kemur seinni.
9. maj 2014
Ruddingardagur 10/05-14
So er aftur ruddingardagur á skránni ! Leygardagur 10/05 verður rudda og arbeitt á felagsøkinum í Havnardali.
Byrjað verður við kaffimunni og morgunmati í felagshúsinum kl 9:30 og síðani verður lagt til brots. Vónandi eru nógv sum vilja koma og taka eina hond við, tað er umráðandi fyri okkum øll at felagsøkið er so pent og nossligt sum gjørligt nú Djóradagar stunda til !
15. marts 2014
Dixie Cup 2014 !!!!
Dixie Cup 2014
Dixie Cup verður leygardagin 5/4 !
Leygardagin 5/4 verður Dixie Cup 2014. Byrja verður kl.14.00.
Vónandi verður undirtøkan góð, bæði viðvíkjandi luttøku og áskoðarum. Fyriskiparirnir ynskja øllum ein góðan dag.
Reglar fyri Dixie Cup 2014
Niðanfyri eru leiðreglur fyri kappingarnar
Spring
Lopið verður um 3 lágar forðingar (max 1m)
Tíð verður tikin frá start til mál
1 feilur verður givin um stong dettur niður
3 feilir verða givnir um forðing verður loypin um.
10. marts 2014
Kapping í foðrarlopum á økinum hjá Føroya Ríðingarfelag í 1988 (Video)
19. februar 2014
Fundur hjá rossahúsanevndini
Fundur verður hjá rossahúsanevndini fyri básaeigarunum í havnadali.
Fundurin verður beint áðrenn aðalfundin hjá Føroya Ríðingarfelag t.v.s. mikudagin 5/3 kl.18.00.
allir básaeigarir eru vælkomnir.
rossahúsanevndin
16. februar 2014
9. februar 2014
Ríðiskeið við Jón Willami Bjarkasyni 21-23/3
Áhugavert Ríðiskeið 21-23 Marts 2014 - Avmarkað lutøka
Nevndu dagar hevur íslendingurin Jón William Bjarkason serstakt ríðiskeið her.
Skeiði er serstakt á tann hátt at fyrsta dagin roynir hann rossini einsamallur í 40-60 min pr dag fyri á tann hátt at kenna teirra sterku og veiku síðir. 2 og 3 dagin er einstaklingaundirvísning 45 min hvønn dag.
Jón William hevur tamningarútbúgving frá Hólar. Hevur drúgvar royndir og undirvísir nú í DK og Týsklandi.
Hann er beiggi Harald Bjarkason, sum hevur funnið mangt gott ross til føroyingar. Jón William var seinast í Føroyum í 2012 og vóru skeiðini tá sera vælumtókt.
Kostnaður fyri skeiðið bert 1500 kr
Tilmelding hjá Súsanna Trónd á FB ella tlf. 523212
14. januar 2014
Skeið
Vegna skeið, er høllin stongd frá kl 09.00 til kl 20.00 í tíðarskeiðnum 14/1 - 16/1
Abonner på: Indlæg (Atom)


text:
Læknalesandi - preklinikk, klinikkuppihald ella vikariatir
Læknalesandi, sum hava áhuga at koma í preklinikk, klinikkuppihald ella verða vikarar á Landssjúkrahúsinum kunnu venda sær til fylgjandi persónar:
Helena Skaalum Mikkelsen, Starvsfólkadeildin, Fyrisitingin, tlf. 304593 ella T-post: lshelmi@ls.fo
Landssjúkrahúsið – tel. 30 45 00
Medisinski Depil
Sæunn Ó. Hansen, leiðslufulltrúi/leiðandi læknaskrivari
lssauha@ls.fo
Skurðdepil
Herborg Sloan, leiðslufulltrúi
lshersl@ls.fo
Psykiatriski Depil
Tórmóður Stórá, leiðandi yvirlækni
lstost@ls.fo
Bráðdepil
Elin Helena Jensen, leiðandi yvirlækni
lselije@ls.fo
Við umsóknini skal verða CV/lívsrensl og karakterútskrift. Best er at søkja í góðari tíð – t.v.s. fleiri mánaðir áðrenn.
Útbúgvingarnevnd - læknalesandi
Ein útbúgvingarnevnd er sett at taka sær av útbúgvingarskipan fyri læknalesandi.
Í útbúgvingarnevndini eru:
Johan Jansson, formaður
Tormóður Stórá, ábyrgdarhavandi yvirlækni fyri útbúgving á Psykiatriska deplinum
Ann Danielsen, ábyrgdarhavandi yvirlækni fyri útbúgving á Skurðdeplinum
Elmar Ósá, ábyrgdarhavandi yvirlækni fyri útbúgving á Medisinska deplinum
Guðrun Zachariassen, ábyrgdarhavandi kommunulækni
Jóna Hansen, ábyrgdarhavandi kommunulækni
Amalia Danielsen, yngri lækni í útbúgvingarstarvi í Almen medicin


text:
05 December, 2009
Seyður og bústaðarmynstur
Viðmerking í sambandi við uppskot um hegning fram við vegunum
Hvat hava seyður og bústaðarmynstur við hvørt annað at skaffa? Kanska ikki so lítið. Bústaðarmynstrið hevur týdning í samband við nógv viðurskifti í samfelagnum, kanska tey flestu. Altíð verður snakkað um samferðslumøguleikar og infrakervi (sum ongantíð er nóg gott).
Bústaðarmynstrið hevur týdning í sambandi við øll viðurskifti, har samferðslumøguleikarnir hava týdning. Í roynd og veru størri, tí tað er bústaðarmynstrið, sum ger, at tørvurin á alsamt breiðari og beinari vegum ongantíð nøktast.
Hvussu er okkara bústaðarmynstur, tá ikki verður hugsað um húsasnið? Fólk sleppa at búseta seg á hvørjum tanga og á hvørji trøð. Kravinum um at kunna koyra heim í túnið verður ongantíð talað ímóti. Samstundis sleppa fólk at reka ein landbúnað, sum avmarkar hvørji onnur endamál, landslagið kann brúkast til, hóast hann lítlan og ongan búskaparligan týdning hevur. Onnur endamál kunnu vera vilt plantu- og djóralív, frítíðarlív (sum verður avmarkað av til dømis stikum) og endiliga ferðslan millum tær nógv spjøddu búsetingarnar.
Sjálvt um alt annað má víkja fyri bilkoyringini, hevur seyðurin tó havt rættin fram um bilarnar. Nú verður so aftur snakkað um at tryggja ferðsluna – les: bilkoyringina – út á tey spjøddu búplássini. Hesuferð er tað móti seyði, bilkoyrararnir skulu tryggjast. Til aðrar tíðir er tað móti omanlopi. Og altíð skulu teir tryggjast móti ov lítlari ferð.
Útreiðslurnar av hesum ferðslumynstrinum fara ongantíð at gevast at vaksa. Hetta eru resursur, vit kundu brúkt til útbúgving, mentan og menning av nýggjum vinnugreinum, soleiðis at landið kundi verið nakað meira áhugavert at búsett seg í. Hetta ferðslumynstrið kemur av bústaðarmynstrinum, upprunaliga, men nú styrkja tey hvønn annan.
Fyri at allokera resursur skilagott, er neyðugt at raðfesta. Í mun til seyð á vegnum og aðrar samferðsluspurningar, eiga vit at raðfesta, hvar fólk skulu búgva. Ikki soleiðis at skilja, at vit eiga at flyta fólk burtur frá verandi bústøðum. Hinvegin, um vit øll skulu gjalda tað, sum samferðslan kostar, so mugu vit øll vera við til at avgera, hvat bústaðarmynstrið skal vera. Nøkur góð parametur fyri bústaðarmynstrinum munnu vera 1) talið av bústaðarøkjum, 2) íbúgvatættleikin og 3) støddin av bústaðarøkjum. Tess færri bústaðarøkir, størri íbúgvatættleika og størri bústaðarøkir, tess smærri verða útreiðslurnar av samferðsluni. Útreiðslurnar av samferðslu eru nógvar ymiskar. Tann mest gloymda er forbrúkið av natúrligum landslagi. Beinleiðis verður landslagið brúkt til vegir við tilhoyrandi vegskráum. Óbeinleiðis gevur okkara ferðslumynstur eitt uppaftur meira spjatt byggjarí, til bústaðir og vinnu. Hetta spjadda byggjaríið brúkar óneyðuga nógv lendi í sær sjálvum og førir harafturat til meira vegagerð, tí frástøðurnar gerast størri. Aðrar útreiðslur eru orkunýtsla, ferðsluvanlukkur, viðlíkahald, vegagerð og fleiri sløg av dálking.
Ein møguleiki at minka um hesi árin er at gera eina ætlan fyri, hvussu bústaðarmynstrið skal vera. Hvussu nógv bústaðarøkir, vit skulu hava – í mesta lagi. Hvussu nógv skulu búgva á hvørjum ferkilometri – í minsta lagi. Og hvussu nógv skulu búgva í hvørjum býi – í minsta lagi.
Ein annar møguleiki, sum eigur at verða brúktur saman við áðurnevnda, er tað at lata fólk gjalda fyri vegirnar.
Fleiri mátar eru at gera hetta:
Ein er at lata kommunurnar gjalda fyri vegirnar. Landsverk kann tá vera ein tænastuveitari fyri kommunurnar.
Ein annar er at seta 20 ella fleiri gjaldsstøðir upp, eins og tær báðar, sum longu eru við undirsjóvartunlarnar. Tá tú koyrir gjøgnum eina gjaldsstøð, betalir tú so alt eftir, hvussu nógv vegakervið, tú nú koyrir inn á, kostar í rakstri og anlegg í mun til, hvussu nógv, tað verður brúkt.
Ein triði møguleiki er at menna eina tøkniliga gjaldsskipan, sum passar til føroysk viðurskifti. Harvið høvdu vit eisini fingið eina tøkniliga útflutningsvøru.
Brúkaragjald eigur undir øllum umstøðum at vera á vegunum. Millum annað til at dekka hegning fram við. Brúkaragjald er tó ikki nóg mikið, tí vit kunnu óansæð ikki loyva okkum at binda framtíðina til okkara ferðslumynstur. Hetta kann einans uppnáast við eini ætlan fyri bústaðarmynstrinum.
Posted by Jógvan Olsen at 23:53 No comments:
Labels: bilar, bústaðarmynstur, býarplan, býarskipan, ferðsla, infrakervi, seyðir, seyður, vegakervið, vegir
26 October, 2009
Rætturin at atkvøða
Fleiri spurningar áttu at verið avgjørdir við fólkaatkvøðugreiðslu. Ein av teimum uppløgdu – fyri tíðina – er spurningurin um talið av valdømum. Tann spurningurin kann setast sum ein ja/nei-spurningur, sjálvt um hann helst eisini kann nuancerast meira.
Aðrir spurningar eru als ikki eru so ítøkiligir, men áttu kortini onkusvegna at verið settir okkum øllum at svara. Útjaðaramenning, til dømis. Hava tey, sum hava latið seg velja á ting, teir førleikar, sum hóska til eitt modernað fólkaræði, so duga tey eisini at skipa so fyri, at tað kann fáast fram, hvat fólk veruliga ynskja. Uppgávan hjá einum modernaðum politikara er ikki at spæla eitt spæl við veljaranum, fyri at fáa hann at halda, at tilvildarligu dispositiónirnar hjá Tinginum eru tað, sum veljarin veruliga ynskir.
Tað átti at borið til at sett nøkur ymisk modellir upp fyri til dømis útbygging av samferðslukervinum, fyri síðan at lata fólk atkvøða um tað. Um teir ymisku valmøguleikarnir byggja á heilt ymisk prinsippir, so kann man lata fólk atkvøða fyri tveimum ella fleiri valmøguleikum.
Nakað annað er, at vit faktiskt hava upplivað eina stóra tøkniliga menning seinastu árini. Hetta átti man eisini at kunnað brúkt til at víðka um fólkaræðið. Nú, meðan øll eru samd um, at ”arbeiðsskapandi tiltøk” eiga at vera sett í verk, kundu vit framleitt eina skipan til elektroniska atkvøðugreiðslu. Ein tílík kundi lættliga verið betur lagað til tann veruleikan, sum politikkurin skal viðgera, enn tann vanliga politiska mannagongdin. Og so høvdu vit eisini havt eina nýggja útflutningsvøru. Við einum slagi høvdu vit sloppið undan rossahandlunum í Tinginum: tú ein tunnil, eg ein almennan stovn.
Aðrir týdningarmiklir spurningar, tíverri eisini nuanceraðir, eru teir um bústaðarmynstur og samferðslu. Bústaðarmynstrið verður ofta umrøtt nakað líkasum veðrið: ”okkara bústaðarmynstur er so og so háttað”. Og eitt lágtrýst liggur vestanfyri. Men bústaðarmynstrið er nakað, okkara fólkavaldu hava skapt. Síðani verður bústaðarmynstrið brúkt sum argument fyri at varðveita og útbyggja ein infrastruktur, sum ger tað ógjørligt at skapa býir, sum eru góðir og hugaligir at búgva í. Býir, sum liva eitt lív.
Býarlív er ein av fortreytunum fyri at fáa hetta landið við inn í framtíðina. Spyrt tú borgaran, trúgvi eg, tey flestu ynskja sær ein góðan bý at búgva í. Ikki minst teir nógv umrøddu útisetarnir og hini fólkini, sum vit ynskja, skulu flyta til Føroya.
Rættir politikarar taka brókatøk við veruligu trupulleikarnar, heldur enn – eins og sjónvarpsgandakallar – at lokka fólk at stara at onkrum, sum er uttan relevans.
Men sjálvandi; vit hava teir tinglimir, vit sjálvi hava valt. Suff!
Posted by Jógvan Olsen at 12:00 No comments:
13 June, 2009
02 June, 2009
Billeysi møguleikin
Tillukku til býráðið í Tórshavnar kommunu við ætlanunum um parkeringsgjald og billeysa handilsgøtu.
Hetta er tekniskt sæð tað rætta slagið av átøkum at gera. Avgjøld og forboð kunnu ávirka fólk til ein meira almannagagnligan atburð. Kampanjur, hinvegin, ávirka mest tey, sum ynskja at verða ávirkaði. Ávirkanin av eini kampanju fánar skjótt burtur, meðan forboð og avgjøld við tíðini verða góðtikin, og fáa heldur størri árin. At gjalda fólki fyri at sýna rættan atburð, so sum gjørt verður við Bussleiðini, hevur tann vansan, at vit ikki hava ráð til tað. Um tænastan hjá Bussleiðini skal blíva so góð, at øll fólk velja bussin, skulu vit brúka 10-20 ferðir fleiri pengar uppá bussarnar. Teir pengarnir eru truplir at krevja inn í skatti. Í roynd og veru er tað onki dýrt, samanborið við tað at eiga egnan persónbil. Men tað, sum manglar í roknistykkinum, er eggjanin í gerandisdegnum til at velja bussin fram um bilin. Her er tað, avgjøld og forboð rigga best. Rigga tey ikki, er tað tí, avgjøldini eru ov lág ella forboðini ólogisk.
Billeyst bústaðarøki
Men nú til tað, sum eg upprunaliga vildi siga: Eg vildi ynskt mær, at økið, har eg sjálvur búgvi, varð gjørt billeyst. Her merkir ‘billeyst’ í minsta lagi avtøka av privatari bilkoyring og avmarking av vinnuligari koyring. At gera eina handilsgøtu í miðbýnum billeysa er helst mest til æru fyri ferðafólkini. Skal tað ávirka ferðsluna í býnum sum heild, er neyðugt at gera eitt bústaðarøki billeyst. Eg kundi tonkt mær, at tað var heima í mínum býlingi at farið varð undir at gera eitt billeyst øki.
Støddin hevur týdning
Eitt billeyst bústaðarøki eigur at vera stórt. Um tað ikki kann vera stórt frá byrjan, mugu ætlanir leggjast fyri, hvussu stórt, tað skal enda við at vera. Er økið ikki stórt, fara øll, sum búgva har, at hava bil standandi uttanfyri økið. Soleiðis fær tað ikki positivt árin á ferðsluna í býnum sum heild. Jú størri billeyst øki, tess færri íbúgvar hava bil. Eisini eigur tað at vera stórt fyri at hava grundarlag fyri at bjóða tænastur, sum laga seg til umstøðurnar í økinum. Tað er serliga galdandi fyri matvøruhandlar. Eitt billeyst øki fer at fáa fleiri handlar, tí kundarnir eru meira lokalir.
Aðrar orsøkir eru eisini til, at eitt billeyst øki eigur at vera stórt. Til dømis kenslan, sum íbúgvarnir mugu sleppa at hava, av at liva billeyst.
Bilarnir kosta
Í longdini kann sparast við at halda ein part av býnum billeysan. Viðlíkahald av vegum er eitt, men enntá nýgerð av vegum verður bíligari, tí bilkoyringin í býnum sum heild minkar. Serliga kann sparast uppá pláss til parkering. Fyri hvønn borgara, sum klárar seg uttan bil, verða spardir um 120 m2 av grundøki – meira enn 1 ferkilometur um allir borgarar gjørdu tað. Fyri hvønn bil skulu vera seks básar runt í býnum og hvør básur krevur í miðal minst einar 20 m2. Her er íroknað óformliga parkeringin fram við vegi og tað plássið, fólk brúka til parkering heima.
Býurin vildi í praksis verið 10% størri, um øll parkering varð spard burtur. Býurin vildi verið 10% meira býur.
Sum heild er betur at leggja langtíðarætlanir um eitt stórt billeyst øki, enn stutt-tíðarætlanir um eitt lítið, billeyst øki... Men eitt sindur er betur enn onki.
Posted by Jógvan Olsen at 12:00 No comments:
Labels: bilar, býarplan, býarskipan, ferðsla, infrakervi, vegakervið, vegir
Subscribe to: Posts (Atom)


text:
Kunnu stórar flísar leggjast púra javnt onnurhvør inn á helvtina (forbandt), ella inn á fjórðingin á hinari flísini (hálvforbandt)? ”Nei, tað kunnu tær ikki, tí har hendur altíð ein hæddarmunur, tá tú arbeiðir við stórum flísum, og hann er serliga sjónligur, tá arbeitt verður við smalari fugu”, eru tað óivað nógv sum hugsa.
Hesin trupulleiki er nú loystur. Við RLS nevilerings-skapanini, ber til at fáa flísarnar at liggja púra javnar. Skipanin kann brúkast til allar støddir á flísum, bæði á gólvi og veggi, og hon er løtt at brúka. Hon bindur so at siga flísarnar saman, so tær eru púra javnar.
Fyrimunirnir við jøvnum flísum eru fleiri. Fyrst og fremst, so er tað vakrari. Serliga tá ljósið fellur á flísarnar, sæst hæddarmunurin væl. Og so er tað er eisini lættari at halda javnar flísar javnt reinar. Nógvar flísar verða vaskaðar við maskinu, og um flísarnar ikki eru javnar, so vaskar maskinan harðari á ávísum støðum, og hesi støð slítast skjótari, ella fáa litmun, tí tað hægsta øki verður betur vaskað.
Kundi tú hugsað tær at hoyrt meira um RLS-skipanina, so kom ein túr í Gólvdeildina í Bygma Balslev ella ring 34 50 00 og bið um Gólvdeildina.


text:
Orð: A. Habersohn
Lag: R. Harkness
Týtt: Kajfinn Hammer
Upprunaheiti: :,:Oh, what a change,:,: when I shall see His wonderful face!
1. Skjótt kemur Jesus, hvørt eyga Hann sær,
lívssæla vón, at tann dagur er nær!
Tá skal eg skoða Hans andlitis ljós,
tað sum er einasta mál mítt og kós.
Niðurlag: :,:Alt broytist tá,:,:
tá eg skal sjá Hans andlitis ljós!
:,:Alt broytist tá,:,:
framtíð mín har gerst ljós.
2. Sólrenning sæl, ja, alt tá verður nýtt,
náttin til klárasta dag er umbýtt;
logn eftir stormin, frið sálini í,
fagnaðarsong eftir táranna tíð.
3. Kraft eftir veikleika gevur Hann víst,
miseydnað vón broytt til sigur til síðst;
sorg vend til gleði, til hvíldina brúgv,
áskoðan sæl eftir ferðing í trúgv.


text:
Fyrstu verkirnir
Vit hava nú seinastu tíðina verið vitnið til fyrstu avleiðingarnar av fiskivinnunýskipanini hjá reyðu samgonguni. 25 mans hava mist ein góðan kjans við Sjúrðarberg. Fleiri av hesum hava júst sett búgv. Her tosa vit ikki bara um 25 mans, men um heilar familjur, kanska uml. 100 fólk, sum merkja avleiðingarnar av politikkinum hjá samgonguni.
Undarligt at hugsa sær, at JFK, sum hevur keypt kvotur dýrt fyri at reka vinnu, nú skal missa tað sum felagið hevur keypt. Samgongan tekur frá honum til at deila út til onnur økir í landinum, sum menningarkvotur. Ein nevnd skal meta, hvar hesin fiskurin gera størri gagn enn hjá JFK.
Tað verður lagnunnar speisemi, um nú somu kvotur verða latnar ókeypis aftur til somu støð, sum JFK keypti tær frá. Sum fleiri ferðir er nevnt, so eru tað tey, sum hava ríkað seg upp við at selja, og nú skulu hesi økir fáa somu kvotur aftur, ókeypis. Um JFK kemur at tørva rávøru, so skal felagið út at keypa einaferð aftrat á uppboðssølu.
Aðrir reiðarar hugsa um, hvussu teir sum frægast kunnu sleppa sær av við skipið og sleppa úr fiskivinnuni snikkaleysir.
Nei við hesi samgonguni eru útlitini døpur hjá fiskivinnuni í Føroyum.
Veljarar í høvuðsstaðnum stóra ábyrgd
Til komandi val satsar samgongan, sum náttúrligt er, allarhelst uppá at vinna valið í høvuðsstaðnum. So er slottið næstan vunnið. Hartil er Suðoroyggin ein tryggur javnaðarskansi. Hetta hóast tað er politikkurin hjá undanfarnu borgarligu samgonguni, sum nú skapar karmar fyri framburði har.
Írestandi procentini í reinan meiriluta, ætlar samgongan allarhelst at fáa til høldar við politisku útlutani av menningarkvotum.
Um herferðin hjá blóðreyðu samgongu móti fiskivinnuni skal steðgast, so mugu veljarar í høvuðsstaðnum vera við til at geva sitandi samgongu durafjórðingin. Tað verður bara ein spurningur um tíð inntil verkirnir eisini fara at merkja høvuðsstaðin.
Elsebeth Mercedis Gunnleygsdóttur
Løgtingslimur
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Mentamálaráðharrin og ein løgtingslimur vilja innføra sensur av einstøkum privatum miðlum
Kristin Michelsen: Hetta er brot á lógirnar hjá Javnaðarflokkinum
100.000 í bót vegna manglandi trygd
Eingin makrelur í Føroyskum sjógvi
Jenis ætlar sær í landsstýrið
Alt hevur sína tíð her á fold
Feðgar lógu hvørjum øðrum eftir lívinum
R7 og KvF samsenda
Føroyar og Føroyingar... Ja, hvat er at siga um okkum?
Dennis og Jenis í sendingini NOVA. Lokalsending Nova úr Suðuroynni í dag frá klokkan 13.00 til 15.00
Vespureiðrið (93) - 15. okt 2018
Tað er ikki p-talið sum ger okkum til føroyingar
NOVA úr Suðuroynni - Sending 25 - prát við Jenis av Rana
Óttast Kinesiska 5G tøkni
Fuglafjarðarsendingin (7) - 18. okt. 2018
Islamar vildu hava australska rossaranch, og ánarin er tjóðarhetja
Óreglusemi á fundarborði í fiskimálaráðnum
Professari skotið seg í armin til at mótmæla Trump
Sosialt ólag millum svørt og ikki rasisma er orsøk til svarta mannfallið í USA
Kommunuskatturin minkar í Klaksvík og Runavík
Metis - Øll sendingin - 16. oktober 2018
Líggjas Johannesen: Hvar eru pengarnir brúktir?
At lata Almannaverkinum fleiri íbúðir loysir sjálvandi nakað
Eg gangi út frá, at Poul Michelsen hevur eina góða frágreiðing til vanliga skattgjaldaran
Samband
Postboks 226
FO-600 Saltangará


text:
- Tíðindi, mentan og ítróttur
Kemisk vápn brúkt í Sýria
Tað boðaði altjóða stovnurin móti kemiskum vápnum, OPCW, frá í frágreiðing í gjár. OPCW sigur einki um, hvør hevur ábyrgdina av álopunum, og Sýria noktar at hava brúkt kemisk vápn.
Hetta er seinasta í eini røð av frágreiðingum frá eftirlitsstovninum, sum váttar, at kemisk vápn hava verið brúkt í borgarakrígnum í Sýria.
OPCW kannar eisini eitt álop 17. apríl í ár, har illgruni er um, at kemisk vápn vórðu brúkt. Tað var álopið í Douma nær Damaskus, sum fekk USA, Frakland og Bretland at svara aftur við rakettálopum.
Úrslit av tí kanningini verður væntandi kunngjørt seinni í hesum mánaðinum.
Sí eisini


text:
Orð og lag: Ókendur
Týtt: Amga Jacobsen
1. Himmalin er so reinur og fagur,
eingin sorg, eingin synd, eingin neyð!
Einki hjarta har finnist, sum grætur,
eingin sál, sum er særd heilt til deyð’.
Myrknað skýggj, sum vit ofta her sóu,
aldri meira vit síggja tey har;
har verður bert gleði og friður,
tí Jesus Hann sólin jú er.
2. Í Himli er ei nakar sjúkur,
eitt nýtt likam fáa vit har!
Eingi tár meira har skulu renna,
Jesus sjálvur man turkað tey av.
Í Himli vit ei skulu skiljast,
aldri meira tað verður sum her;
í ævir vit har skulu gleðast,
hvør sæla, sum bíðar mær har!
3. Eingin syrgja skal heima í Himli,
einki líkfylgi síggjast skal har.
Eingin grøv heldur er har at finna,
nei, deyðin ei nær okkum har.
Vit øll verða umbroytt í Himli,
tey gomlu sum ung verða har;
vit øll verða lyft upp til Himmals
og lík Honum verða tá har.


text:
Faroexpo vinnustevna 2011 varð í morgun sett av Olaf Olsen, til setanina spældu gestir úr Hjørring, sum er vinarbýur hjá Runavíkar kommunu.
Fleiri luttakandi eru frá ymiskum kommunum kring Føroyar m.a. Runavíkar kommuna og Runavíkar havn.
Vinnustevnan er ein lukkað stevna, har tey sum eru tilmeldaði til vinnustevnuna fáa møguleikan til at skapa sær vinnulig sambond í Føroyum og uttanlands.
25.10.2011
Faroexpo sett
Faroexpo vinnustevna 2011 varð í morgun sett av Olaf Olsen, til setanina spældu gestir úr Hjørring, sum er vinarbýur hjá Runavíkar kommunu.


text:
Marita Rasmussen
Stjóri
Fartlf: 739909
t-post: marita@industry.fo
Føroya Arbeiðsgevarafelag gevur við hesum sítt íkast til eina skattaumlegging. Allir politisku flokkarnir tykjast vera samdir um, at føroyski inntøkuskatturin er ov høgur. Hetta heldur Føroya Arbeiðsgevarafelag vera gleðiligt, og sær fram til, at lønarskatturin verður lækkaður. Føroya Arbeiðsgevarafelag heldur tó, at kjakið í ov lítlan mun hevur snúð seg um, at føroyska skattaskipanin má vera meira kappingarfør við skattaskipanirnar í grannalondunum. Málið má verða, at føroyska samfelagið gerst kappingarført um at draga arbeiðsmegi og kapital til landið.
Føroya Arbeiðsgevarafelag metir, at ein tann størsta avbjóðingin hjá føroyskari vinnu er, at tað skattliga loysir seg betri at átaka sær arbeiðið uttanlands heldur enn í Føroyum. Felagið heitir tískil á politisku umboðini, at tey í skattaumleggingini seta sær sum mál, at føroyska samfelagið gerst kappingarført um arbeiðsmegina, soleiðis at tað ikki er skatturin, sum er orsøkin til, at starvsfólk velja at arbeiða uttanlands. Somuleiðis at íkastið frá Føroya Arbeiðsgevarafelag verður tikið við í arbeiðinum.
Langtíðar haldførið hjá landskassanum hevur eisini verið nógv umrøtt í valdystinum. Hetta er eisini eitt týðandi mál at loysa, um vit skulu tryggja føroyska borgaranum og vinnuni forútsigiligar karmar í framtíðini.
Sjónarmiðini hjá Føroya Arbeiðsgevarafelag kunnu lesast her.


text:
Italsk fyritøka bjóða 950 mió kr. fyri Smyril. Hetta váttar Henrik Old, landsstýrismaður seinnapartin.
Seinastu dagarnir hava gingið søgur um at umboð fyri italska fyritøku hava hugt eftir Smyrli. Og nú er so eitt sera gott boð komið uppá skipið.
Henrik Old sigur at boðið er somikið gott, at man ikki kann siga nei.
Smyril skiftir ætlandi eigara 1. juni, so vit hava tveir mánaðir til at finna eitt avloysaraskip fyri Smyril, sigur Henrik Old, sum leggur afturat, at hann ætlar at tær 950 mió. kr. skulu setast av til Suðuroyartunnilin, sum nú verður settur á skrá at byrja í 2020.


text:
Økismenning • Lands- og økisætlan • Samferðsla og samskifti • Útoyggjar og smábygdir
Samfelagsliga menningin í Føroyum er kjølfest í spjaddari búseting og livandi lokalsamfeløgum kring landið alt, har virðini, vitanin og royndirnar hjá forfedrunum eru borin víðari til næstu ættarliðini.
Trivnaður og mentanarlív í oyggjum og bygdum eru karmurin um at menna eitt fjølbroytt vinnulív, har lokalir myndugleikar, feløg, skúlar og vinna hava møguleika at samstarva og leggja felags ætlanir.
Økismenning
Tjóðveldi leggur dent á økismenning. Bygdir og kommunur eiga at samstarva í økjum, so alt landið kann mennast í rímiligari javnvág – vinnuliga, mentanarliga og sosialt.
Tjóðveldi vil
- Tað almenna skal tryggja øllum borgarum sama tænastustig í t.d. telesamskifti, samferðslu og heilsu-, almanna- og skúlamálum.
- Vinnumøguleikarnir í landinum at gagnnýta felags tilfeingi skulu tryggjast.
- Ferðavinnumøguleikarnir kring landið alt verða samskipaðir.
- Kommunurnar samstarva um at átaka sær størri uppgávur.
- Ein økismenningargrunnur verður settur á stovn til tess at átaka sær part av fíggingini av vinnuætlanum í økjunum.
- Miðnámsskúlar, hægri útbúgving og gransking verða løgd í deplar kring landið.
- Mentanarstovnar kring landið verða stuðlaðir.
Lands- og økisætlan
Gerast skal ein lands- og økisætlan, ið ásetir, hvar í landinum ávíst virksemi eigur at leggjast – eitt nú í sambandi við oljuvinnu, orkuverk, burturkast, landbúnaðarroyndir o.s.fr.
Kommununum skal áleggjast at hava dagførdar byggi- og býarskipanarætlanir, ið seta karmar um menningina á plássinum, t.d. vinnuøki, sethúsa- og íbúðarøki, frítíðarøki, landbúnaðarøki, traðarøki o.a.
Eitt fullfíggjað samferðslu- og samskiftisnet
Landið skal tryggja, at allir føroyingar hava fullfíggjaðar og nútímans samferðslu- og samskiftismøguleikar.
Tjóðveldi vil
- Landið verður bundið saman í eina nútímans samferðslu- og samskiftiseind eftir eini raðfestari langtíðarætlan, sum er í samsvari við fíggjar- og búskaparorku landsins
- Telesamskiftisnetið skal støðugt útbyggjast, so alt landið kann gagnnýta kunningartøkni og nýggjar samskiftismøguleikar.
Útoyggjar og smábygdir
Útoyggjar og smábygdir hava verið fyri stórari fráflyting í sambandi við broytta samfelagsmynstrið, arbeiðsmøguleikarnar, útbúgvingarmøguleikarnar og samferðslu- og tænastukrøvini í nútíðarsamfelagnum. Men Føroyar hava ikki ráð at missa nakran blettin í landinum ella at lata ta ríku mentan, søgu, vitan og tann siðaarv og tað tilfeingið fara, sum útoyggjarnar og smábygdirnar skapa. Tær hava verið grundarlag undir, at tjóðin hevur ment seg í øldir, og eru eisini grundarlagið undir tí nútíðarsamfelag, vit øll byggja á í dag.
Útoyggjar og smábygdir eru dýrgripir fyri okkum øll – eitt nú fyri søgu, mentanararv, handverk, landbúnað, matmentan, ferðavinnu, náttúruumsiting, trivnað og mentanararbeiði sum heild.
Hóast búsetingarmynstrið og fólkatalið ikki aftur verða sum í bónda- og fiskivinnusamfelagnum, er umráðandi, at fólk býr, virkar og trívist á útoyggj og á smábygdum alt árið. Fólkið á útoyggj og í smábygdum eigur sjálvsagt at verða javnsettur partur av samfelagnum, og tær serligu avbjóðingar og teir ríku møguleikar, sum eisini lata seg upp fyri útoyggjar og smábygdir, skulu viðgerast sum eitt tjóðarmál.
Tjóðveldi vil
- Tilmælini í Útoyggjaálitinum frá 2001 verða tikin til nýggja viðgerð og ein raðfest ætlan samtykt fyri at fremja átøk.
- Samferðsluviðurskiftini til útoyggj og smábygdir verða bøtt beinanvegin.
- Ferðavinnumøguleikar verða miðvíst bøttir og samskipaðar.
- Náttúruvernd verður styrkt – serliga í sambandi við ferðavinnu – og úrvald pláss eiga at koma á altjóða listar yvir mentanar- og náttúruperlur, ið skulu varðveitast.
- Landbúnaðarjørðin verður neyvt skrásett, og atkomiligt skal vera hjá fólkinum á staðnum at gagnnýta jørðina og lunnindini.
- Góðkend framleiðsluhús til tilfeingi á oyggjum og í bygdum verða stuðlað.
- Handverk og útbúgving innan bátasmíð, jarnsmíð o.a. kunnu skipast og stuðlast.
- Møguleikar til seturskúla, háskúlavirksemi, skeiðsvirksemi og annað serstakt undirvísingarvirksemi alt árið eiga at skipast – og eitt nú eiga øll skúlabørn í Føroyum at hava verið á setursskúla á útoyggj og í smábygdum.
- Hølir til mentanarvirksemi, søvn og undirvísing verða stuðlað.
- Til smábygdir, sum hava tørv á smærri tunlum, keypir landið ein borivogn og hevur eitt borilið, sum við fastari játtan støðugt kann arbeiða við at bora hesar tunlar: Til Dals, Fámjins, Gjáar og Tjørnuvíkar.


text:
Áki Bertholdsen 11.10.2018 (13:07)
Selja seyð fyri at kunna hjálpa fólki í neyð
Tað skerst ikki burtur, at uppboðssølur eru ógvuliga umstríddar í hesum tíðum. Men í annaðkvøld verður kortini ein uppboðssøla í Hvalba, sum øll kunnu semjast um, er av av tí góða.
Tá fer bjargingarfelagið í suðuroyar norðaru helvt at hava tiltak, har tey fara at selja seyð og kjøt á uppboði.
Claus Olsen, sum er ein av undangongumonnunum í Suðuroyar Norðara Bjargingarfelag, sigur, at uppboðssølan hjá teimum verður klokkan sjey í annaðkvøld, fríggjakvøldið á Bíargarði. Uppboðssølan verður innandura, so tað óveðrið, hann sigur frá, fer ikki at bila.
Tað, tey hava at selja, er alt føroyskur seyður, bjargingarfelagið hevur fingið. Talan er um sjey lomb og ein veðrur, sum verða seldir á uppboði. Men so hava tey eisini flett tríggjar veðrar, og sundurlimað krovini, so tey verða seld, lim fyri lim.
Talan er um veðrar, ið hava gingið í Miðurð og Syðrskor, sum eru tvey feitilendi ið hoyra til Hvalba og Claus Olsen sigur, at tað átti at borga fyri góðum kjøti. Tann eini veðrurin í Miðurð hevur er tvævetur.
Men hóast uppboðssølan ikki verður fyrr enn í annaðkvøld, ber longu nú til at bjóða á netinum, sigur Suðuroyar Norðara Bjargingarfelag á Facebook vanga sínum.
Allur peningurin, sum kemur inn fer óskerdur til at reka Suðuroyar Norðara Bjargingarfelag fyri. Claus Olsen sigur, at hóast tað krevur sítt at reka eitt slíkt felag, heldur hann, at tey eru kortini hampiligu væl fyri við útgerð.
– Vit seta okkum fyri at útvega nakað av nýggjari útgerð hvørt ár, sigur hann. Í fjør fekk bjargingarfólkið nýggjar hjálmar, og í ár hevur bjargingarfólkið í Fámjin fingið elektriskar sagir, skrúvumaskinur, og aðra útgerð at bjarga støðum, tá ið skaðar henda av stormi. Tey hava eisini útvegað sær nakað av klintriútgerð í ár.
Vit eru eisini væl fyri við fólki. Tað eru eini 60 limir í felagnum, og einaferð, boð vóru eftir okkum at leita eftir fólki, kláraðu vit at fáa fatur á eini 50 fólkum upp á minni enn ein tíma, mitt í arbeiðstíð. Annars eru tað eini 20 – 25 mans, sum eru mestsum fastir, hvørja ið boð eru eftir okkum, sigur hann.
– Nú veturin stundar til, og útlit eru fyri, at boð verða eftir okkum, eru vit til reiðar at hjálpa, og vit hava alla útgerð, vit kunnu væntast at fáa brúk fyri, sigur Claus Olsen.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
– ella hvaðan er Engelbert Humperdinck?
Vit sótu so hugagóð og fyrireikaðu okkum at síggja Eurovision sangkappingina, og viðgjørdu tey ymsu nøvnini. Serligan áhuga hevði fyribrigdið at tað vóru so nógvir gamlir luttakarar, bæði russiskar ommur og ein gamal steggi sum skuldi umboða Bretland.
Tað vísti seg ikki at vera avgerandi at luttakararnir vóru gamlir, tí russisku ommurnar “mundu” vunnið, og Bretland “mundi” vunnið í hinum endanum.
At hoyra lagið hjá russisku ommunum fekk tankarnar at leita aftur til trýssini, tá belgiskar nunnur framførdu “Dominique”, so tað rungaði um allar geilar. Ikki tí at løgini líkjast, men tað var okkurt við stemninginum sum líktist. – Russiska framførslan fekk annars heldur tankarnar at leita til italsku rísakrarnar. Hetta hevur helst í stóran mun verið konufólkaarbeiði, og burtur úr tí eru spurdir fleiri sangir, og er onkur teirra týddur til føroyskt, ma. Bella Ciao, og eg havi eisini hoyrt – og sæð – kórið Sólarmagn syngja eina føroyska útgávu av einum italskum rísakurskonutátti, og minti henda framførsla ikki sørt um russisku ommurnar.
Men so var tað Engelbert Humperdinck. Vit undraðust eitt sindur á navnið. Høvdu fingið at vita, at talan var um ein kendan sangara, men máttu tó ásanna, at eingin okkara kendist við hann, tó at hann hevur verið til alla okkara tíð og nakað væl afturat. – So var tað at onkur okkara gitti loysnina: Hann man vera úr Eysturríki, so bretar fiska eftir týskmæltum atkvøðum. Ikki var hetta kollgitt, tí tað vísti seg at maðurin hevur einki við týskt at gera. Og heldur ikki beit nakað týskmælt land á. Bretar fingu eina einastu atkvøðu úr týskmæltum londum, nevniliga Belgia, sum hevur týskt sum eitt av trimum almennum málum.
Eitt løgið navn, men tað er sjálvvalt. Maðurin er doyptur Arnold George Dorsey, hevur eisini verið nevndur Gerry Dorsey, og er frá Leicester. Møguliga hevði gingist betri um hann ikki hevði eitt so fjákut listanavn, men uppaftur størri týdning hevði tað helst, at hann hevði eina framførslu sum hoyrdi heima í sekstiárunum. So retro eru vit ikki vorðin enn. Russisku ommurnar vóru farnar longur aftur, eini 100 ár, og høvdu harafturat rættliga nógv av sjálvspeisemi við. Vit blivu í góðum lagi av at hoyra tær, og helst var tað góði stemningurin heldur enn tónleikarliga góðskan sum gjørdi munin.


text:
Lerkur (lat. Alauda arvensis L; da. Lærke) líkist mest grátítlingi í útsjónd, morgráur við brúnum vangum og gulligum dámi í neðra. Á skallanum eru langar fjaðrar, sum hann av og á reisir upp til ein topp. Um veturin heldur hann sær í lýggjum londum; men longu áðrenn kavin kreymar, kemur hann til Norðurlondini í stórum flokkum. Í skógi dugir hann lítið, men á sløttum graslendi rennur hann skjótast av smáfuglum. Tá ið grasið er so frætt vaksið, at tað fjalir, ger hann sær eina lítla kullu til reiður og verpur 4—5 morgrá dimmprikkut egg.
Sangari er hann frálíkur, reinmæltur og mjúkmæltur, hartil bæði áhaldin og harðmæltur. Frá tí hann kemur, til út at ólavsøku hoyrist allan dagin hansara fagri fjølbroytti songur, meðan hann hongur høgt í lofti, hækkandi og lækkandi seg líkt og grátítlingur. Morgun og kvøld — og um miðsummar alla náttina — situr hann og syngur spakuligari. Sjaldan sæst hann í Føroyum, og enn sjaldnari eigur hann, so her hevur fáur hoyrt hansara viðgitna song.
Úr: Mikkjal á Ryggi: Fuglabókin, Dýralæra II. 1951.


text:
Í samband við, at tað í apríl í ár eru 100 ár síðani, at missiónsarbeiðið á Toftum byrjaði, verður almenn móttøka í missiónshúsinum Tabor á Toftum leygardagin 22. apríl millum kl. 15.00 – 18.00. Fyrsti spírin til missiónsarbeiðið á Toftum
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Royndir gera tað møguligt fyri teg at kenna feilir aftur, næstu ferð tú gert teir.
Oscar Wilde


text:
Orð: Anker Eli Petersen
Lag: Hjalti Joensen og Kaj Johannesen
Harðar ódnir runda kappan í kvøld,
hvirlur hvína millum stabbar og grót.
Villar glaður vinda sjórok upp í loft
øsa havaldur, ið krevja mannablót.
Undir havsbrúnni, ið liggur tung og grá
vindur gamla dreygaskútan seglini í rá.
Kaldar hendur knúgva stokkar og tog,
svarta skútan strýkur sjóleys framvið.
Myrkir skuggar slota út í tóman heim,
troytta manningin, ið aldrin finnur frið.
Fram ígjøgnum myrkrið, fer eitt glatað skuggafar,
tómar eygnaholur stara beint ímóti mær.
Skræddar fokkur spenna reiðið á tamb,
skipið reikar um, frá havi til hav.
Vilstir sjómenn taka aftur eitt tørn,
bundnir av tí lyftinum, sum hollendarin gav.
Teir leingast eftir hvíluni, at rógva inn á sand,
teir stevna móti vónini, men vinna aldrin land.


text:
EftirlønarKonta
Ert tú millum 21 ár og fólkapensjónsaldur, og fult skattskyldugur í Føroyum, so er tað lógarkrav at tú hevur eftirlønarsamansparing. Tað er tó ikki krav, at gjalda eftirløn um inntøkan er lægri enn kr. 3.000. Tað er heldur ikki eitt krav at gjalda eftirløn av hvørjari inntøku, um tú ert yngri enn 21 ár ella ert føddir fyri 1. januar 1954.
Nakrir av fyrimununum við at stovna EftirlønarKontu er, at inngjaldið kann dragast frá í skattskyldugu inntøkuni. Eingin rentuskattur skal gjaldast av samansparingini og EftirlønarKontan er kreditorvard.
Inngjald, sum arbeiðsgevarin ger á EftirlønarKontuna, skal ikki roknast sum partur av skattskyldugu inntøkuni, tí arbeiðsgevarin dregur inngjaldið frá í skattskyldugu inntøkuni, samstundis sum lønin verður flutt. Tað vil siga, at í hesum føri verður frádrátturin roknaður beinanvegin, og tær nýtist tí ikki at skráseta frádráttin í sjálvuppgávuni.
Fyri persónlig inngjøld eftir 1. januar 2014 verður frádrátturin fyri egnu inngjøldini á EftirlønarKontuna og avrokning av eftirlønarskattinum uppgjørd sama ár, sum ein partur av skattauppgerðini. Tú kanst draga alt inngjaldið á EftirlønarKontuna frá skattskyldugu inntøkuni.
Hevur tú lutvísa inntøku uttanlands, eigur tú at venda tær til TAKS fyri at fáa vegleiðing um frádráttarmøguleikarnar.
Útgjaldstíðin kann í fyrsta lagi byrja, tá tú nært fólkapensjónsaldur t.v.s. 67 ár. Og tað er tá tú avgerð, hvussu samansparingin skal útgjaldast.
Sum meginregla, so skal samansparingin verða útgoldin soleiðis:
- Í mesta lagi 15% í einum.
- Í mesta lagi 55% sum mánaðarlig útgjøld í minst 10 ár.
- Í minsta lagi 45% sum mánaðarlig útgjøld restina av lívinum.
Um so er, at tú sum kontuánari doyrt, áðrenn útgjaldstíðin er byrja og/ella áðrenn øll samansparingin er útgoldin, fellur útgjaldið – um onnur avtala ikki er galdandi - til tilskilaða sambært eftirlønarsáttmálanum.
Suðuroyar Sparikassi tekur einki ómaks- ella umsitingargjald fyri EftirlønarKontu. Tó eru tænastugjøld, um samansparingin verður flutt í annan stovn.
Tosa við tín kundaráðgeva og dagfør tína EftirlønarKontu. Um tú ikki hevur eina - stovna so eina hjá okkum.
Rokna tína eftirlønarsamansparing her.
Pensjónsskattaskipanir fyri 1. januar 2014
Pensjónsinngjøld fyri 1. januar 2012. Her verða pensjónsútgjøldini skattað við útgjald - Kapitalpensjón við 35% og Lutapensjón sum A-inntøka.
Pensjónsinngjøld eftir 1. januar 2012. Her verða pensjónsinngjøldini skattaði við 40% við inngjald og eru skattafrí við útgjald.


text:
Eivind Weyhe heiðraður við virðisløn
Á samkomu í Müllers Pakkhúsi í gjár 20. september varð Eivind Weyhe, granskari, heiðraður við Virðisløn M. A. Jacobsens fyri yrkisbókmentir.
Nevndin segði soleiðis um heiðurin:
“Virðisløn M. A. Jacobsens fyri yrkisbókmentir verður latin Eivindi Weyhe. Bøkurnar, sum hann hevur lagt úr hondum, eru framúr úrslit av nærlagdari gransking og tilfar til víðari gransking. Í bókini Hentzasavn hevur Eivind á filologiskan hátt greitt til prentingar fyrstu kvæðini, sum Jóhannes í Króki skrivaði upp í 1819. Sama arbeiðslag eyðkennir Í miðjum grasgarði við kvæðum úr Suðuroy. Í heildarverkinum Eivindaródn eru mál- og navnafrøðiligar greinir og aðrar greinir eftir Eivind um kvæði savnaðar. Hesar tríggjar útgávur eru úrslit av tí málvísindaliga arbeiðslag, ið eyðkennir alt, ið Eivind hevur avrikað til fragd og lærdóm hjá okkum lesarum.”
Bøkurnar
Eivindaródn – greinar 1979-2011 kom út í 2012. Bókin er eitt víðfevnt og djúptøkið íkast til kunnleika og orðaskifti um føroyskt mál og mentan. Savnið er býtt upp í 4 partar: Navnafrøði – við 25 greinum, Málføri– við 6 greinum, Málfrøði– við 5 greinum og Kvæði – tættir – sangir – við 10 greinum. Aftast er ritskrá við útgávum Eivinds í tíðarrøð. Flestu greinarnar hava verið á prenti fyrr, í ymsum tíðarritum, ráðstevnubókum og líknandi. Seks greinar hava ikki verið á prenti áður, her er talan um fyrilestrar, sum hava verið hildnir í útvarpinum.
Hentzasavn - Kvæðasavnið hjá Jóannesi í Króki frá 1819 kom út í 2011. Árini 1968 og 1982 kom Sandoyarbók I-II út í stavrættari útgávu, samskipaðari av Rikardi Long og við ljóðsøguligum inngangi eftir Mikjel Sørlie. Harvið fingu mál- og kvæðaáhugaði atgongd til eitt av høvuðsverkunum í føroyskari kvæðasavning. Sandoyarbók, sum Jóannes í Króki fór undir í 1821 og fullførdi 10 ár seinni, er uttan iva høvuðsavrikið hjá Jóannesi í Króki. Men frammanundan hevði hann skrivað eina aðra kvæðabók, sum millum fakfólk hevur verið nevnd “Hentzes savn” (á donskum “Hentzes samling”), og sum Eivind Weyhe hevur valt at kalla Hentzasavn. Tað er hetta handritið sum nú er útgivið í stavrættari útgávu og við inngangi um savningarsøgu, innihald og málform.
Jóannes í Króki var ein av undangongumonnunum innan føroyska kvæðasavning. Áðrenn hann fór til verka, funnust bara kvæðauppskriftirnar hjá Svabo, og tær gav Christian Matras út í 1939 í stavrættari útgávu. Samstundis sum Jóannes skrivaði Hentzasavn, gjørdi J. H. Schrøter sínar uppskriftir av Sjúrðarkvæðunum, og tær gav Christian Matras út í 1951. So nú man tíðin vera komin til at fáa tær elstu uppskriftirnar hjá Jóannesi út í vísindaligari útgávu.
Tað er kongliga bókasavnið í Keypmannahavn, sum eigur kvæðahandritið, men saman við Sandoyarbók varð tað í 1994 latið Føroya Landsbókasavni í varðveitslu. Tí hevur ligið væl fyri at gera eina so neyva avskrift av handritinum, sum til ber. Útgávan endurgevur stavsetingina, sum hon er í handritinum, og avspeglar harvið málformin hjá skrivaranum og heimildarfólkum hansara. Tílík útgáva hevur týdning fyri føroyska málgransking, t.d. fyri dialekt- og málsøgugransking, umframt fyri gransking av føroyskum kvæðamáli sum heild. Í innganginum verður greitt frá Jóannesi í Króki og hvussu hann kom í samband við kvæðainnsavningina. Nakað verður sagt um innihaldið í savninum og frá teimum einstøku kvæðunum. Størsti denturin verður lagdur á at lýsa málformin, so sum hann kemur til sjóndar í handritinum, t.d. munin millum eldri og yngri mál og millum bygdamálið í handritinum og onnur bygdamál.
Í miðjum grasgarði kom út i 2003. Í bókini eru prentaðar fimm ritgerðir, sum viðgera fimm ymiskar kvæðauppskriftir, sum hava tað saman, at tær eru gjørdar í Suðuroynni. Í tíð fevna uppskriftirnar um eina øld, tíðarskeiðið frá umleið 1800 til umleið 1900. Kvæðatekstirnir vera prentaðir stavrætt eftir handritinum, og teir verða viðgjørdir málsliga og fyri ein part eisini innihaldsliga. Serligur dentur er lagdur á at viðgera bygdamálseyðkennir, men eisini sumt av tí, ið sermerkir kvæðamálið, er umrøtt, og innihaldsliga vera kvæðatekstirnir setti í samband við skyldar tekstir í Føroyum og uttanlands.
Allar tríggjar bøkurnar eru givnar úr av Fróðskapi (áður Fróðskaparfelagnum). Bøkurnar fáast til keyps í bókabúðunum.
Birgir Kruse hevur tikið myndina av Eivindi Weyhe á samkomuni í Müllers Pakkhúsi.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Orð og lag: F.F. Dawdy
Týtt: Hákun Djurhuus
Upprunaheiti: He tenderly looked at me
1. Tá Jesus so eina má standa,
vinirnir sviku hann,
og Pætur hann avnoktar, sigur:
Eg kenni ei tann mann,
tá sær hann Frelsaran hyggja
á seg so eymliga,
hann mintist, hvat Jesus segði,
fór og græt beiskliga.
Niðurlag: Hann hugdi so eymt á meg,
hann hugdi so eymt á meg,
hann dró meg kærleiksfult til sín,
og hann hugdi so eymt á meg.
2. Langt burtur frá Gudi var eg
– vilstur í myrku nátt,
á syndahavinum villa
lýsti eitt ljós so brátt,
ein kærleiksrødd kom til mín:
„Eg doyði fyri teg!“
Og Frelsaran tá sá eg
hyggja so eymt á meg.
3. Teir førdu mín Frelsara kæra
til Golgata hin dag,
og negldur hann varð til krossin,
bløddi út í mín stað,
har sá eg Jesus stríðast,
opna til Himmals veg,
hann dró meg kærleiksfult til sín,
hugdi so eymt á meg.


text:
Nú leygardagin 14. apríl 2018 klokkan 13.00 fer Hvirlan enn einaferð at skipa fyri Mannfólkarenning. Og lat tað vera sagt beinanvegin: hetta er ikki fyri fínar damur!
Runa, sandur, vatn, grill frá Ørvaroddum, DJ, T-shirt, vøddabilar, lutakastvinningar og okkurt frá Føroya Bjór. Kappast móti tær sjálvum, móti hinum ella kappast sum lið saman við starvsfeløgum. Alt er møguligt. Hetta er eitt herligt høvi at koma út í Havnardal at prógva fyri sær sjálvum, at man framvegis er eitt rættiligt mannfólk.
Mannfólkahørmurin aftaná ber tó prísin. Kom og ver við. Kom og njót tað. Melda til HER
Kappast verður í hesum bólkum:
- Mansunglingar: f 1997-2001
- Menn opin bólkur -2001
- Veteranar 1963-1992
- Superveteranar 1953-1962
- Ultraveteranar 1952 ella fyrr
Prísurin er einans 100 kr fyri hvønn luttakara. Tað kostar einki eyka at melda 3-mannalið til liðkappingina.
Far inn á síðuna hjá HVIRLUNI og les alt um tiltakið
Ein túrur um Sandá er eisini partur av túrinum. Sjálvandi skalt tú eisini royna hetta.


text:
Sum tit kunnu lesa í viðfesta word-skjali, so søkir íslendska svimjifelagið Ægir nú eftir ambitiøsum og evnaríkum høvuðsvenjara, at standa á odda fyri størsta og besta svimjifelag í Íslandi. Felagið hevur 200 kappsvimjarar umframt svimjiskúla, harav 20 eru á elituliðinum, 2 hava olympiskar royndir, og 1 longu hevur kvalifiserað seg til OL í Peking 2008. Freistin at søkja er 1. juli.
Íslendska svimjisambandið hevur sent skjalið gjøgnum Svimjisamband Føroya til allar venjarar og svimjifeløg í Føroyum, og vit kunnu tí væl siga at vit longu síggja fruktirnar av nýggja samstarvinum millum sambondini bæði.
Annars eru krøvini sjálvsagt høg hjá íslendingum, til førleikarnar hjá komandi høvuðsvenjaranum. Frálíkar eginleikar innan svimjivenjing, -umsiting og hvat viðfer av menniskjum viðvíkur. Áhuga at arbeiða við svimjarum á øllum førleikastigum. Góða praktiska vitan um svimjing, umframt gjarna útbúgving eisini. Og so lívbjargaraprógv eisini, við tað at venjarin í øllum førum til tíðir kemur at arbeiða einsamallur.
Kontaktupplýsingarnir síggjast í viðfesta skjali.


text:
Stapin (Bispinum) eystur úr Fugloynni ígóðveðrinum í morgun ( myndir hjá Pól Sundskarð)
At ganga á fjøllunum er vorðin ítrótt, sum hevur tikið dik á seg, bæði millum føroyingum og útlendsku gestirnar, ið vitja okkum. At ganga á fjøllunum er gott fyri kropp og sál.
At ganga á fjøllunum kanst tú gera einsamallur ella saman við øðrum – alt veldst um, hvagar tú ætlar tær, og hvussu nógv, tú leggur fyri.
Ikki er tað vandaleyst at vála á føroysku fjøllunum, og bert tú teg skeivt at, kann tað vera lívshættisligt. Tí eru orðini fyrireiking, fyrivarni og trygd lyklaorðini, áðrenn vit leggja á fjøllini. Soleiðis skrivar Pól Sundskarð á heimasíðuni www.hiking.fo. Myndirnar tú sært hevur Pól "klikt" fyri 17 tímum síðani. Nógv fleiri myndir liggja á heimasíðuni.
Mest lisið í farnu viku
Mentamálaráðharrin og ein løgtingslimur vilja innføra sensur av einstøkum privatum miðlum
Kristin Michelsen: Hetta er brot á lógirnar hjá Javnaðarflokkinum
100.000 í bót vegna manglandi trygd
Eingin makrelur í Føroyskum sjógvi
Jenis ætlar sær í landsstýrið
Alt hevur sína tíð her á fold
Feðgar lógu hvørjum øðrum eftir lívinum
R7 og KvF samsenda
Føroyar og Føroyingar... Ja, hvat er at siga um okkum?
Dennis og Jenis í sendingini NOVA. Lokalsending Nova úr Suðuroynni í dag frá klokkan 13.00 til 15.00
Vespureiðrið (93) - 15. okt 2018
Tað er ikki p-talið sum ger okkum til føroyingar
NOVA úr Suðuroynni - Sending 25 - prát við Jenis av Rana
Óttast Kinesiska 5G tøkni
Fuglafjarðarsendingin (7) - 18. okt. 2018
Óreglusemi á fundarborði í fiskimálaráðnum
Islamar vildu hava australska rossaranch, og ánarin er tjóðarhetja
Professari skotið seg í armin til at mótmæla Trump
Sosialt ólag millum svørt og ikki rasisma er orsøk til svarta mannfallið í USA
Kommunuskatturin minkar í Klaksvík og Runavík
Metis - Øll sendingin - 16. oktober 2018
Líggjas Johannesen: Hvar eru pengarnir brúktir?
At lata Almannaverkinum fleiri íbúðir loysir sjálvandi nakað
Kanning av kynsligari misnýslu av børnum í Føroyum
Samband
Postboks 226
FO-600 Saltangará


text:
Parkeringshús byggjast á Vaglinum
Løgtingið hevur nú saman við Tórshavnar Kommunu samtykt at byggja parkeringshús á Vaglinum. Orsøkin til hetta er, at bæði løgtingsfólk og býráðsfólk vilja hava betri arbeiðsumstøður - tey hava ov langt at ganga til arbeiðis, sum er - og nú, tá ið nú Vaglið kortini ikki verður brúkt til nakað serligt, er hetta jú eyðsæð, verður sagt.
Nei tvætl, hetta er sjálvandi ikki rætt! Men tað kundi verið syrgiliga avleiðingin, um vit ikki ansa nóg væl eftir okkara býi.
Ófullfíggjað, sum tað hevur ligið í eitt mannaminni, er Vaglið bæði okkara ráðhúspláss og okkara tinghúspláss. Tað er ein vitnisburður um, at býarskipanararbeiðið í Tórshavnar Kommunu ikki hevur riggað, at man ikki hevur gjørt sær greitt, hvat býarplássini skulu brúkast til - og tað hevur gjørt Vaglið til okkara alra ringu samvitsku.
Harumframt er Vaglið eitt hitt mest misskilta ferðsluvegamótið í Føroyum við 4 koyribreytum hvør í sína ætt - og frá kioskini hjá Astu og 50 metrar oman til Gamla Bókhandil, 4 breytum lið um lið. Kortini halda vit fast um at brúka Vaglið sum tjóðarinnar savningarstað til høgtíðir sum ólavsøku, flaggdag og 1. mei. Hetta kunnu og mugu vit gera betur!
Møguleikin at gera Vaglið til nakað av tí allar vakrasta er mestur til staðar. Hetta býarinnar høvuðstorg skuldi sjálvandi havt nakað væl meiri tign, enn tað hevur í verandi líki - tí tað er her, maktin í landinum er savnað. Við løgtingshúsunum, býráðshúsunum og annars vakra, Gamla Bókhandli rundan um kunnu vit skapa eitt heilt serligt býartorg og býarrúm, vit kunnu vera errin av - og hvørs líka ongin annar høvuðsstaður hevur at bjóða.
Við at lata okkara kæru, saknaðu Havnará koma undir ljós aftur, fer hetta stað mest sannlíkt at verða eitt hitt vakrasta og mest vitjaða torgið í landinum. Rennandi vatn við fiskum í er lokkandi, bæði hjá børnum og vaksnum. Og verður áin kanska prýdd við onkrum listarverki við glitrandi ljósspæli og vakrir flísar lagdir á torgið fyri at savna stáðið, ja, so kann Vaglið beinleiðis gerast eitt minniligt býarrúm bæði hjá landsfólki og ferðafólki.
Verði eg valdur í Býráðið, er hetta nakað av tí fyrsta, eg ætli mær at skjóta upp í hátt virda býráðssalinum.
Og fyri at venda aftur til spurningin um parkeringsviðurskifti, so er hesin enn óloystur. Meiri um hetta seinni
Leivur Thomsen, valevni fyri Tjóðveldi


text:
Tíðindaskriv
14.02.2018 - 14:49
Mentan > Heilsa & Umhvørvi > Matur
Komandi leygarkvøld bjóða Sirkus og ølbarrin Bjórkovin, ið Sirkus hevur á niðastu hæddini, saman við íslendska samstarvsfelaganum Borg Brugghús til Þorrablót veitslu í Vágsbotni.
Hetta er ein ókeypis veitsla, har tey fara at borðreiða smakkiroyndir av nýggjum útgávum av víðagitnu Borg-stoutini 'Surtur’, sum hvørt ár verður framleidd á fleiri ymsar hættir, harímillum nakrar eru lagraðar á tunnum. Afturat hesum verður bjóðaður íslendskur og føroyskur tjóðarmatur, durasnapsur, føroysk sjokuláta og annað gott afturvið.
Íslendsku og føroysku tjóðirnar smelta saman hetta kvøldið og hátíðarhalda hvønn annan á tamb.
Byrjað verður kl 20, og borðreitt verður ókeypis til tey fyrstu, ið koma, inntil kvotan er uppi.
Árni Theodór Long, ið er bryggjari hjá Borg, presenterar ymsu Surtarnar.
Þorrablót er ein íslendsk vetrarhátíð, sum fer fram júst hesar dagarnar, har fólk um alt Ísland hevur veitslur við íslendskum tjóðarmati, lesur úr gomlum bókmentum, drekkur íslendskt brennivín – og seinastu árini eisini íslendsku stout'ina Surtur, ið Borg Brugghús framleiðir hvørt ár upp undir hátíðina.


text:
Sverri Egholm
17.04.2018 - 11:29
Tíðindi > Samfelag & Politikkur > Landspolitikkur
- Vit eru komin ígjøgnum allar greinarnar, og nú er tað at vit fara at venda aftur og hvar hvør einstakur tingmaður kann gera sínar viðmerkingar, segði Heðin Mortensen, formaður í stjórnarskipanarnevndini við Dag & viku í gjárkvøldið.
Men enn er ov tíðliga at siga um tað ber til at fáa eina breiða semju um uppskotið, og eftir øllum at døma eisini ov tíðliga at siga nær arbeiðið við stjórnarskipanini verður liðugt.
- Um eg skal vera púra erligur, so rokni eg við, at vit mugu taka komandi tingsetu við eisini. Men nógv kann henda, so lat okkum síggja, segði Heðin Mortensen, formaður í stjórnarskipanarnevndini við Kringvarpið.
Páll á Reynatúgvu, løgtingsformaður, hevur áður sagt, at løgtingið fer í summarfrí á flaggdegnum 25. apríl.


text:
Tvístøða (23) - Øll sendingin
Øll sendingin. Kjaksending við Hera Joensen, Sunnevu Mohr og Arna Zachariassen. Tóri Højgaard er vertur.
Spurningur 1: (4:35) "Dóttir mín er 10 ár og í tí aldrinum, har fleiri av gentunum, hon fylgist við tosa um pyjamas party og sleep over, tvs. at sova hjá hvørjari aðrari. Eg og maður mín hava higartil nokta henni at sova hjá nakrari vinkonu av tí einføldu orsøk, at vit óttast hvat kann henda. Vit vilja snøgt sagt ikki, at hon skal verða kynsliga krenkað. Tað er ikki tí, vit hava nakran ávísan illgruna ella heilt sikkurt vita at nakað av foreldrunum hjá hennara vinkonum ger nakað sovorðið. Men vit vilja ikki taka kjansin. Sjálv havi eg uppliva, at vera kynsliga misnýtt og eri tí kanska eyka varin. Hetta hendi tó ikki í eini pyjamas party. Vit halda tó ikki, at tað er rætt at ræða hana og pensla óttan hjá okkum út, so higartil hava vit bara sagt nei, okkum ikki dámar tað. Gera vit rætt? Ella eru vit óneyðuga bangin?
Spurningur 2: (18:30) "Er tað moralskt forsvarligt at fara í verkfall, tá ið tú setur lív í váða við at gera tað?"
Spurningur 3: (42:45) "Á mínum arbeiðsplássi arbeiðir ein samkyndur maður. Hann er sera dugnaligur og ger sítt arbeiði væl. Men hann er eisini sera "grovur" í síni atferð og málburði. Hann fortelur fúlar krønikur, greiður ofta frá sínum egna kynslívi og viðmerkir regluliga útsjóndina hjá hinum monnunum á arbeiðsplássinum á ein ópassandi máta. Mín kensla er, at um hetta var ein hinskyndur maður, sum uppførdi seg á sama hátt yvirfyri kvinnunum, hann arbeiddi saman við, so hevði tað umgangandi fingið fylgir. Men eftirsum hetta er ein samkyndur maður, so fær tað ongar. Mennirnir vita ikki hvat teir skulu gera við uppmerksomheitina, teir fáa. Hvat skulu vit gera?"
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Hava lýst eftir stjóra fyri slakar 50.000 krónur
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Eg gangi út frá, at Poul Michelsen hevur eina góða frágreiðing til vanliga skattgjaldaran
Sjálvstýri havt ársfund
Samband
Postboks 226
FO-600 Saltangará


text:
Innsent
04.11.2016 - 20:10
Ítróttur > Ítróttur > Hondbóltur
A-landsliðið hjá monnum í hondbólti leikti ein góðan dyst móti teimum B-landsliðnum hjá Danmark í dag í venjingarkappingini í Plock í Polen. Úrslitið gjørdist 33-23 til Danmark, eftir 13-10 í hálvleikinum.
Føroyska liðið stóð væl í verjuni, har miðverjar okkara Tony Weyhe og Rókur Akralíð veruliga fingu roynt seg móti stóru bakspælarunum hjá Danmark. Føroyska liðið spældi við toli í álopinum og fingu eisini nøkur skjótálop. Allir føroysku leikararnir komu á vøllin og bjóðaðu allir inn við sínum.
Toppskjútti hjá Føroyum var Nicklas Selvig við 8 málum í sínum fyrsta landsdysti fyri Føroyar. Nicklas er dani, men hevur havt eitt ynski um at spæla fyri Føroyar nú landsliðið aftur luttekur á hægsta stigi.
Nicklas kom sum 18-ára gamal til KÍF og spældi hareftir 5 ár í Føroyum. Nicklas skilir føroyskt, hevur føroyska unnustu og spælir nú fyri TMS Ringsted saman við Áka Egilsnes, eftir at teir báðir fóru úr VÍF í ár.
Starvsnevndin hjá HSF hevur nú eisini gjørt rætningslinjur viðvíkjandi dønum og útlendingum á føroyskum landsliðumliðnum eins og vit hava sæð í føroyskum fótbólti.
Andreas Eriksen úr VÍF var úttikin til landsliðið, men fekk tíverri skaða stutt undan fráferð.
Málskjúttar í dag:
Nicklas Selvig 8, Áki Egilsnes 4, Eirikur Simonsen 3, Rókur Akralíð 2, Julian Olsen 2, Hans Eli Sigurbjørnsson 2, Hjalti Mohr Jacobsen 2 (1)


text:
Ingi Samuelsen
14.11.2014 - 17:45
Ítróttur > Ítróttur > Fótbóltur
Lars Olsen og Jóannes Jakobsen hava longu sett liðið, sum skal byrja móti Grikkalandi í A-landsdystinum í kvøld kl. 19.45.
Gunnar Nielsen verður í mál, og í føroysku verjuni verða Jónas Tór Næs, Atli Gregersen, Sonni Ragnar Nattestad og Viljormur Davidsen. Á miðvøllinum verða Christian Lamhauge Holst, Fróði Benjaminsen, Hallur Hansson og Sølvi Vatnhamar. Framrættaður miðvallari verður Brandur Olsen, meðan einsamallur í føroyska álopinum frá byrjan verður Jóan Símun Edmundsson.
EM-undankappingardysturin millum Grikkaland og Føroyar byrjar kl. 19.45, og sjónvarpið hjá Kringvarpi Føroya vísir beinleiðis frá dystinum. Sendingin í KvF byrjar kl. 19.30.


text:
Sambandsflokkurin á ferð í Suðuroy
10. apríl 2018
Tingmanningin hjá Sambandsflokkinum fer hósdagin 12. apríl til Suðuroyar við Smyrli at vitja virkir og stovnar runt um í oynni.
Suðuroyar Sambandsfelag bjóðar Suðuroyingum at hitta tingmanningina í mentanarhúsinum Saltsilo´ini, hóskvøldið kl. 19.30, og fríggjadagin verður hildið fram at vitja virkir og stovnar.
Endamálið við ferðini er at møta Suðuroyingum og nøkrum av teimum, sum reka vinnuligt virksemi og virka á ymiskum stovnum - hetta sum ein liðir í politiska arbeiðinum hjá flokkinum.
Sambandsflokkurin
RN
Aftur


text:
Umframt at vera størsti veitari av roknskaparhagtølum, er okkara datugrunnur veitari av nærum alskyns roknskapargreiningum, analysum.
Haldarar hava góðar møguleikar fyri at útvega roknskapargreiningum beinleiðis úr heimasíðuni. Datugrunnurin hjá Business-line gevur nærum óavmarkaðar møguleikar fyri dataúttøkum.
Gjøgnum árini hevur Business-line javnan veitt serstakar greiningar til tað almenna, fíggjarstovnar, útbúgvingarstovnar, umframt ein hóp av greiningum til vinnulívið.
Nakrar av roknskapargreiningunum sum hava almennan áhuga, verða kunngjørdar her á heimasíðuni og í føroysku pressuni.


text:
Tíðindaskriv
Føroya váðaráð hevur hildið triðja fundin. Eingi greið tekin eru um systemiskar váðar í føroysku peningastovnunum; tað metir Føroya váðaráð. Samlaðu útlánini í mun til BTÚ hava verið lækkandi síðan 2008, og útlánsvøksturin til húsarhald og privatu vinnuna er lítil. Útlánsvøksturin til kommunurnar er øktur, men útlán til kommunur hava ikki sama váða sum útlán til privata geiran. Gongdin í sethúsaprísunum líkist teimum príshækkingum á sethúsum, ið vóru undan fíggjarkreppuni, men aðrir indikatorar eru minni enn so á sama stigi, sum teir vóru í 2006-2008. Høgu sethúsaprísirnir kunnu tó vera ein váði hjá teimum, ið ogna sær bústað á fyrsta sinni. Innlánini hjá kommununum í bankunum eru vaksandi, men hóast tað í sjálvum sær ikki er ein systemiskur váði, ger Føroya váðaráð vart við, at almennir myndugleikar ikki eru fevndir av innskjótaragarantiskipanini.
Eingi greið tekin eru um systemiskar váðar
Tá ið væl gongst í búskapinum, kann ov stórt bjartskygni taka seg upp og medvirka til, at systemiskir váðar verða bygdir upp. Ov stórt bjartskygni kann hava við sær, at váðin verður undirmettur, og tá ið búskapargongdin vendir, kann fatanin av váða brádliga broytast. Hetta kann eitt nú vísa seg við lækkandi sethúsaprísum. Ein negativur stoytur til búskapin kann hava við sær lægri búskaparligt virksemi og inntøkur, og tað økir um vandan fyri tapi í bankunum.
Tekin er kortini eingi um ov stórt bjartskygni í føroysku bankunum. Útlánini hjá bankunum í mun til samlaða búskapin (BTÚ) hava verið lækkandi síðan 2008. Útlánsvøksturin hjá peningastovnunum er positivur, men vøksturin í útlánum til privatu vinnuna er minkaður síðan á sumri 2017, og vøksturin í útlánum til húsarhald hækkar eitt lítið vet, men er á einum lágum stigi. Samstundis vaksa innlánini í bankunum frá bæði vinnu og húsarhaldum. Har eru tí eingi greið tekin um ovurstóra kredittveiting frá føroysku peningastovnunum. Ferðin, sum útlánini til kommunurnar vaksa við, er nógv økt, men útlán til kommunur hava ikki sama kredittváða sum útlán til privata geiran.
Bankarnir hava slakað kredittkrøvini. Tað sæst millum annað við, at sethúsaprísirnir eru hækkaðir skjótari enn tøka inntøkan. Meirrentan á nýútlánum er lækkað nógv síðan august 2015 til bæði húsarhald og vinnu, men hevur síðan á sumri 2017 verið støðug. Ein lækkandi meirrenta er tekin um økta kapping millum peningastovnarnar um útlánini og um, at kredittkrøvini eru slakað. Gongdin í sethúsaprísunum líkist teimum príshækkingum á sethúsum, ið vóru undan fíggjarkreppuni, men hinir indikatorarnir (útlánsvøkstur og útlán í mun til BTÚ), eru minni enn so á sama stigi, sum teir vóru á í 2006-2008. Høgu sethúsaprísirnir kunnu tó vera ein váði hjá teimum, ið ogna sær bústað á fyrsta sinni.
Ráðið er komið til ta niðurstøðu, at í løtuni eru eingi greið tekin um, at systemiskir váðar verða bygdir upp í føroysku peningastovnunum.
Onnur evni
Váðaráðið hevur umrøtt pensiónsuppsparingina hjá føroyingum og innlánini hjá kommununum
Samlaða pensiónsuppsparingin hjá føroyingum í pensiónsfeløgum og peningastovnum er um leið 7,2 mia. kr. Um uppsparing á pensiónskontum í bankunum, sum er 100% tryggjað við innskjótaragarantiskipanini, ikki verður tald við, er meginparturin av pensiónsuppsparingini (87%), plasserað í útlondum. At meginparturin av pensiónsuppsparingini er plasserað uttan fyri Føroyar, minkar munandi um váðan fyri at uppsparda pensiónin kann fara fyri skeytið, skuldi ein negativur stoytur rakt føroyska búskapin.
Kommunurnar hava við árslok 2017 eina skuldarbyrðu, sum er 21% (tað er bruttoskuld frároknað gjaldførið í mun til skattainntøkurnar). Samlaða skuldarbyrðan hjá kommununum er minkað, tí inntøkurnar hjá kommununum eru øktar lutfalsliga skjótari enn skuldin. Innlánini hjá kommununum hava verið støðugt vaksandi síðan 2014, og í august 2018 vóru samlaðu innlánini á leið 600 mió. kr. At innlánini hjá kommununum økjast er ikki tekin um systemiskan váða, men Váðaráðið ger vart við, at almennir myndugleikar ikki eru fevndir av innskjótaragarantiskipanini.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Forsíðarss
Fyri at fyribyrgja vindskaðar, nú veturin stendur fyri durum,
heitir brunaumsjónarmaðurin á borgararnar um
at tryggja leysar lutir, sum eru uttandura, og at taka leysar lutir inn,
so teir ikki fúka í vindinum og gera skaða.
23. Sep 2005
Vegarbeiði
Vestmanna Kommuna boðar við hesum frá, at av tí at vegarbeiði á Toftavegi er so drúgt at koma ígjøgnum, má roknast við at eingin gjøgnumkoyring er á vegnum allar gerandisdagar í vikuni, til annað er lýst.
22. Sep 2005
Heimasíðuhagtøl
Ikki kann annað sigast enn, at heimasíða okkara verður dúgliga vitja. Og tað er gleðiligt at síggja. Hagtølini vísa, at tað eru millum 50 og 100 vitjandi um dagin, og tað er sera gott hjá eini heimasíðu sum okkara. Vit royna okkara
16. Sep 2005
Tíðindaskriv frá Føroya Fornminnissavni
Tíðindaskriv Fornfrøðilig kanning Úti í Toft í Vestmanna. Í døgunum 12.-16. september hevur Fornminnissavnið gjørt fornfrøðiliga kanning Úti í Toft í Vestmanna. Staðurin, talan er um, liggur í gomlum bø, nakað uttari enn sjálvur
16. Sep 2005
Fornfrøðiligur útgrevstur Úti á Toft
Fornminnissavnið hevur í samstarvi við kommununa gjørt forkanning av tí, sum savnið metir eru bústaðaleivdir Úti á Toft í Vestmanna ella Niðri á Toft, sum tey hava sagt á Rógvu og har á leið. Niðri á Toft er partur av størri øki,
10. Sep 2005
Rokfiskiskapur eftir kalva
Tað er sjáldan at man sær slíka sjón, sum vit vóru vitni til á bryggjuni í Vestmanna hósdagin. Útróðrarbáturin "Helgi" hevði verið við kalvalínu, og hevur havt rokfiskiskap, má sigast. Fongurin var íalt á 4300 pund, og nevnast kann at tann stórsti kalvin vigaði
06. Sep 2005
Countryfestivalur
Nógvar kendar føroyskar country- og gospelrøddir og góðir tónleikarar verða at hoyra á country-festivalinum í Vestmanna 17. september. Undan festivalinum vitja fleiri teirra í Nashville, Tennessee, sum er altjóða háborgin hjá country-tónleikinum. Ólavur Højgaard, Martin Joensen, Hallgrím Miðberg, Magni Christiansen, Jóannes Ólavsson og
05. Sep 2005
Tíðindaskriv um tyrluflúgving
Tíðindaskriv um tyrluflúgving Vestmanna Kommuna hevur fingið áheitan um at gera reglugerð fyri tyrluna, tá hon er í arbeiðsørindum í Vestmanna. Ásannandi, at tað er trupult at seta ávíst øki burturav til tyrluna, tá hon
02. Sep 2005
Kloakkarbeiði
Í sambandi við at SEV og Føroya Tele eru í gongd við at leggja nýggjar kaðalar ígjøgnum Toftaveg, er avgjørt at skifta ein part av høvuðskloakkini í vegnum út. Hetta er trupult arbeiði, tí at gamla kloakkin er løgd bæði ígjøgnum veg og gongubreyt, sum
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Evropeiska hondbóltssambandið hevur gjørt greitt, at EM-undankappingardystirnir á heimavølli hjá føroyska hondbóltslandsliðnum hjá monnum ikki kunnu spælast í Høllini á Hálsi í Havn ella í Badmintonhøllini í Klaksvík.
Tó er møguleiki fyri, at Marghøllin í Vági verður góðkend.
Tað eitt sindur flovisligt, at vit aftur nú skulu spæla okkara landsdystir á heimavølli uttanlands, serliga tá tað kann gerast í Føroyum, segði Dennis Holm, borgarstjóri í Vági, við in.fo.
Sambært Dennis Holm, er talan ikki um somu støðu, sum tá føroyska fótbóltslandsliðið spældi sínar fyrstu heimadystir í Landskrona, tí tá vóru ongir aðrir møguleikar.
"Í dag er veruleikin tann, at tað ber til at loysa hendan trupulleikan í Marghøllini í Vági, sum hevur støddina til tess," sigur hann.
Annika Olsen, borgarstjóri í Tórshavnar kommunu, rósar Dennisi Holm.
"Eg haldi, at tað er flott av borgarstjóranum í Vági at bjóða marghøllina fram at hýsa landsdystinum hjá A hondbóltslandsliðnum," skrivar Annika Olsen á Facebook.
Tó finnst hon at fyrrverandi býráðssamgonguni, ið í 2015 samtykti at byggja Høllina á Hálsi um.
"Tað er ein stór skomm, at vit sum høvuðsstaður ikki kunnu hýsa okkara egnu landsdystum í einari nýggjari høll, sum hevur kostað skattgjaldaranum 80 mió kr. Tá man visti av, at hon ongantíð kundi verða brúkt til altjóða dystir, er tað púra óskiljandi, at man ikki tók hædd fyri fyri hesum, tá man fór undir at byggja eina so kostnaðarmikla høll."
Annika Olsen heldur tað vera neyðugt at fara undir fyrireikingar av eini nýggjari marghøll í Havn, har tað ber til at hýsa altjóða dystir.
Fyrsti EM-undankappingardysturin á heimavølli er móti Danmark síðst í oktober.